Bu qrup meymunçiçəyini daha şiddətli keçirir - saglamliq xeberleri saglam olmaq mualice yollari 2022 - Qadin Dunyasi\nBu qrup meymunçiçəyini daha şiddətli keçirir - saglamliq xeberleri saglam olmaq mualice yollari 2022 Qadin Dunyasi\nDunya tecrubesi gosterir ki, xesteliyin kliniki elametleri xeyli deyishib. Evveller sepgiler elde, boyun nahiyesinde olurdusa, indi sepgiler daha cox qarin alt nahiyesinde, genital hisselerde olmasi barede reyler var. Sepgilerle yanashi, halsizliq, bash-bogaz agrisi, bel ve ezele agrilari, intoksik ve qripebenzer elametleri hiss etdikde hekime muraciet etmek meslehetdir.\nPublika.az xeber verir ki, bu sozleri professor Adil Qeybulla deyib. Hekim bildirib ki, meymunciceyi virusu Azerbaycana hele gelmese de, bir qrup xususile diqqetli olmalidir.\n"Tebii ciceye qarshi vaksinasiya olmayan 42 yashindan ashagi vetendashlar meymunciceyine qarshi xususile hessasdilar. Tebii cicek vaksini vurduranlar ise meymunciceyine ya yoluxmurlar, yoluxsalarsa da, onu cox sethi ve yungul kecirirler. Odur ki, virus olkemizde qeyde alinarsa, derhal karantin tedbirleri gorulmeli, ehali maariflendirilmeli, 42 yashindan ashagi ehali arasinda tebligat ishi guclendirilmelidir ki, yoluxma riski azalsin", - professor bildirib.\nQeyd edek ki, rusiyali mikrobioloq, Mecnikov adina Dovlet Elmi-Tedqiqat Peyvendler ve Zerdablar İnstitutunun elmi direktoru, Rusiya Elmler Akademiyasinin akademiki Vitali Zverev Ura.ru saytina musahibesinde meymunxesteliyine hessas insanlarin kateqoriyasini aciqlayib. Onun sozlerine gore, xroniki xestelikleri, elece de immun sistemi ile bagli problemleri olanlar xesteliyi daha agir kecirir: "Bir qayda olaraq, xususile immunitetle bagli problemleri, yaxud xroniki xesteliyi olanlar meymunciceyi xesteliyini daha shiddetli kecirir. Helelik Afrikada, hetta Amerikada olum hallari qeyde alinsa da, adeten bu xestelik cox leng irelileyir. Texminen 40 nefer xestelendi ve bir nece olum oldu, amma bunlar esasen onkoloji ve ya diger ciddi xestelikleri olan insanlardir".


Sermal (Sermal şəhərinə, ABŞ ölkəsinə) hava limanına uçuş üçün bütün aviaşirkətlərdən sərfəli qiymətə aviabiletlər\nAviabiletlər / ABŞ / Sermal / Hava limanı Sermal\nSermal hava limanına aviabiletlər\nSermal hava limanına ucuz qiymətə aviabilet bron edin. Tickets.az saytında təyyarəyə bilet axtarışı xidmətinin köməyi ilə siz problemsiz Sermal şəhərinə ən yaxşı təklifi tapacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Axtarış nəticələrinin rahat forması Sermal hava limanına/hava limanından uçan təyyarələrin uçuş cədvəlini və bütün mövcud uçuş variantlarını təklif edəcəkdir. Sizə yalnız özünüz üçün ən münasib olan uçuş variantını seçmək və müvafiq reysə aviabilet almaq qalır. Sərbəst şəkildə və kənar şəxslərin köməyi olmadan biletləri onlayn sifariş etmək çox sadədir!\nSermal hava limanı haqqında məlumat\nIATA kodu - TRM. Sermal hava limanı həm daxili, həm də xarici reyslərə xidmət edə bilər. Gülərüz personal sərnişinlərə gömrük və pasport nəzarətindən keçməyə, onların baqajlarının və əl yüklərinin qeydiyyata alınmasına köməklik edəcəkdir. Rahat oturacaqlı gözləmə zalları, barlar, restoranlar, Duty-free mağazaları, pulsuz Wi-Fi uçuşunuzu rahat şəkildə gözləməyə yardımcı olacaqdır. Böyük hava limanlarının bir çoxunda biznes-lounge olur ki, burada siz telefondan, faksdan istifadə edə və ya işgüzar görüşlər keçirə bilərsiniz. Balaca uşaqlı sərnişinlər üçün isə uşaq otaqları mövcud olur.\nABŞ ölkəsindəki Sermal hava limanına getmək/hava limanından gəlmək üçün taksidən və ya xüsusi avtobuslardan/ekspress dəmir yolu nəqliyyatından istifadə etmək daha rahatdır.\nPalm Sprinqs Munisipal\nBiq Bear Citi\nMüştəri xidmətinə mesaj göndərmək üçün istifadəçi seansının unikal identifikatoru: 2806350818


Düşmən mərmisinin dağıtdığı ev bərpa olundu | ARAN qəzeti\nDüşmən mərmisinin dağıtdığı ev bərpa olundu\nVətən müharibəsi dövründə Ağcabədi şəhərinin mərkəzi də Ermənistan silahlı qüvvələrinin aramsız hücumları ilə üzləşib. Qəddar düşmən ön cəbhədə qəhrəman ordumuzla bacara bilmədiklərinə görə, heyfini dinc əhalidən çıxmağa çalışıb. Sözügedən şəhər sakini Elgiz İsmayıl oğlu İbrahimovun Heydər Əliyev prospektində yerləşən evi də düşmənin atdığı raket mərmisinin düşməsi nəticəsində tamamilə dağılıb, məişət əşyaları məhv olub.\nXoşbəxtlikdən həmin vaxt evdə olmadıqları üçün ailə üzvlərindən heç kim xəsarət almayıb.\nÖlkə Prezidenti İlham Əliyevin tapşırığına əsasən son vaxtlar II Qarabağ müharibəsi zamanı Ermənistan ordusu tərəfindən cəbhəyanı bölgələrdə dağılmış və ziyan dəymiş evlərin bərpası və təmiri ilə əlaqədar mühüm addımlar atılıb. Rayonumuzda bu istiqamətdə işlər geniş vüsət alıb.\nDövlət dəstəyi ilə həyata keçirilmiş tədbirlər nəticəsində Elgiz İbrahimovun dağılmış evi bərpa olunub. Həmin evin həyətində yerləşən digər zərər dəymiş mənzilin də dam örtüyü dəyişdirilib. Ev sahibi dövlət tərəfindən müvafiq yardımlarla təmin edilib.\nEvinin bərpa olunmasını böyük razılıqla qarşılayan Elgiz İbrahimov göstərilən bu yüksək diqqət və qayğıya görə Azərbaycan Respublikasının Prezidenti İlham Əliyevə ailə üzvləri adından dərin təşəkkürünü və minnətdarlığını bildirib.\nƏvvəlki məqaləCanım dayım…..\nNövbəti məqalədəƏbədi yaşayan insan


“Mən özbaşına deyiləm ki!” – “NATAMAM” | Gənc Ailə\nAna Səhifə AKTUAL “Mən özbaşına deyiləm ki!” – “NATAMAM”\nTəsadüfən qarşıma çıxan bir video natamam şəxsiyyətlərin kənardan necə göründüyünü mənə yəqin etdi. * adlı müğənni xanım bir verlişdə özü haqqında müsbət fikir yaratmaqdan ötrü “ailəm hamıyla oturub-durmağa icazə vermir!” deyə bir ifadə işlətdi. Belə ifadələrə tez-tez rast gəlmək olar bizim cəmiyyətdə. 30 yaş üzəri insanların öz cavabdehliklərini ala bilməməsindən qaynaqlı bu qəbildən olan davranışların kökündə yanlış mental dəyərlər və ya yanlış anlaşılmış mental dəyərlər durur. Bu insan tiplərinin əsas göstərmək istədikləri şey “Mən özbaşına deyiləm ki?!” fikridir. Hansı ki, 25-30 yaşdan sonra insanların ÖZ BAŞLARI ilə həyatlarına davam etməsi qədər normal heç nə ola bilməz. Sayları az olmayan bu insanlar istifadə etdikləri cümlələri və inandıqları ideologiyanı “böyüyə hörmət, ailə dəyərlərinə sayğı!” kimi qələmə verir. Halbuki doğru yönləndirmə edən ailələr övladlarının seçiminə güvənir və onları qadağalarla məhdudlaşdırmır. Bu inanc tipində olan ailələrdə adətən atalar və qardaşlar çalışmır. Onların işi sadəcə OLMAZLAR haqqında gedişatı izləməkdir! Çayxanada qızının qazancı hesabına oturan atalar, bahalı kafelərə bacılarının qazancına gedən qardaşlar hələ həmin qıza müdaxilə etmək haqqı da görürlər özlərində. Və belə bir müdafiə cümlələri də əllərində hazırdır: “ Pul qazanırsan deyə cızığından çıxmağı düşünmə ha!” Cızığı, yolu kim müəyyən edir? Müəyyən edən şəxslər həmin atalar və qardaşlardırsa, o yoldan adama nə xeyir gələ bilər?! – bu sorğulamanı eşitdirmək belə mümkün olmur. Onlar ancaq “namuslu yolla namussuz həcmində qazancın” hayındadırlar.\nİnsanlar iki şeyi özləri seçə bilmirlər. Doğulduqları ölkəni və valideynlərini (ailələrini). Əlbəttə heç kəsi məhz bunlara görə mühakimə etmək olmaz. Amma bir yerdən sonra təhsil alaraq, dünya görüşümüzü artıraraq gedişatın doğru olmadığını özümüz görməli və bunu dəyişmək üçün çabalamalıyıq. Hamıya hörmət etməli, ancaq həyatımıza hamının müdaxilə etməsinə icazə verməməliyik. “Atan soğan, anan sarımsaq, sən hardan oldun Gülməşəkər?!” yanaşmasının yanlış olmasını qəbul etməli, elmlə, təhsillə həyata qalib gələ biləcəyimizi anlamalıyıq. Təəssüflər olsun ki, bizim bu cür düşünməyimizi cəmiyyət ƏXLAQSIZLIQ olaraq adlandırır və heç kəs “ƏXLAQSIZ” olmaq istəmir. Halbuki gedişatın dəyişməsi üçün kimlərsə əlini bu çarxa soxlamlı, kimlərsə bu çətinliyi üstlənməlidir. Çünki hansısa filmdə izləikdə yanlış olduğunu gördüyümüz davranışların öz həyatımız üçün də yanlış olduğunu anlamalıyıq. Anlamalıyıq o halda ki, biz gedişatın doğru olmadığını hiss etməliyik. Əks halda 30 yaşında insanların çevrəsində kimlərin olub-olmayacağına ailəsi qərar verirsə, deməli o 30 yaşlının tərbiyəsi hələ tamamlanmayıb, deməli, o 30 yaşlı adekvat insan sayılmamalı, onun sözünün dəyəri 4 yaşlı uşaq qədər olmalıdır. Və deməli, o valideynlər də yaş almış olmalarına rəğmən öz öhdəliklərini tamamlaya bilmədikləri üçün “saqqallı uşaqlar” hesab olunmalıır.\nBəzən belə də olur. Natamamlıqların qaynağı ailə olsa da, nüfuzdan düşən sən olursan. Əksiklərini tamamlamaq üçün, fərqində olmaq üçün pəncərədən başını çıxar. Gedişata tərs olan şeyləri sorğula və aldığın nəticəni cəmiyyətlə uzlaşdır.\nGeriTanınmış psixoloq boşanmaların sayının artmasına niyə sevinir? İrəliƏn çox tələb olunan 5 cərrahi əməliyyat


NATO-nun 2-ci ordusunun Azərbaycanla təlimi düşməni düşünməyə vadar edir - Nəsib Məhəməliyev | KONKRET\nNATO-nun 2-ci ordusunun Azərbaycanla təlimi düşməni düşünməyə vadar edir - Nəsib Məhəməliyev\n29 İyul, 2020 - 11:30 1.9 K\n“Türkiyə ilə Azərbaycanın birgə keçirdiyi hərbi təlimlər, ilk növbədə Cənubi Qafqaz reqionunda baş verən hadisələrlə bağlıdır”.\nBunu KONKRET.az-a açıqlamasında deputat Nəsib Məhəməliyev bildirib.\nOnun sözlərinə görə, indiyə qədər də hərbçilərimizin Türk Silahlı Qüvvələrinin ayrı-ayrı kiçik qrupları ilə birgə təlimləri olub:\n“Lakin bu dəfəki təlimlər, kəmiyyət və keyfiyyət baxımından əvvəlkilərdən kəskin fərqlənir. Başqa bir tərəfdən, dolayısı ilə Yaxın Şərq, Afrikanın şimalında, Aralıq dənizində gedən proseslər və güclü dövlətlərin maraqlarının kəsişməsi Türk ordusunun daim güclənməsini, təkmilləşməsini zəruri edir. Heç kim üçün sirr deyil ki, İraqda, Suriyada, Liviyada müxtəlif tərəfləri dəstəkləyən qüvvələrin maraq dairəsinə bölgəmiz də daxildir. Mənfur düşmənimiz Ermənistan Tovuz istiqamətində törətdiyi təxribatlardan sonra dərhal KTMT-na müraciət etdi. Şimal qonşumuzun müdafiə nazirliyi bir çox hərbi dairələrdə, o cümlədən Ermənistanda dislokasiya olunmuş 102-ci bazada genişmiqyaslı təlimlərə başladı”.\nDeputat qeyd edib ki, qardaş Türkiyənin, “Azərbaycanın yanındayam” bəyanatından sonra, iki ölkənin qoşunlarının birgə təlimlərə başlaması, real döyüş şəraitinə uyğun olaraq, coğrafi ərazinin öyrənilməsi, şəxsi heyətin fiziki, taktiki, psixoloji hazırlığının yoxlanılması, müxtəlif növ qoşun hissələrinin qarşılıqlı fəaliyyətinin təmin olunması baxımından olduqca əhəmiyyətlidir:\n“Belə bir deyim var; “Sülh istəyirsənsə, hər an müharibəyə hazır olmalısan”. Son zamanlar Türk ordusunun əldə etdiyi qələbələr, ən müasir standartlara cavab verən milli silahların real döyüş şəraitində özünü təsdiq etməsi, Azərbaycanın gücünə güc qatır. Hesab edirəm ki, NATO-nun ikinci ordusunun, Milli Ordumuzla keçirdiyi təlimlərin çox böyük əhəmiyyəti olmaqla yanaşı, düşməni bir çox məsələlərdə düşünməyə vadar edir”.\nNəsib Məhəməliyev fikrini belə tamamlayıb:\n“Güclü Azərbaycan, güclü Türkiyə deməkdir. Yaxud əksinə. İnanıram ki, yekun nəticədə torpaqlarımız işğaldan azad olunacaq. Türkiyə Silahlı Qüvvələrinin Azərbaycana daxil olması xalqımızda çox böyük bir ruh yüksəkliyinə səbəb olmaqla bərabər tarixi hadisədir”.


Portuqaliyada "Azərbaycan multikulturalizmi" fənninin monitorinqi keçirilib\n15:24 7 Dekabr 2015\n"Azərbaycan multikulturalizmi" fənninin xarici və yerli universitetlərdə aktuallığının və onun uğurlu layihə kimi davamlılığının təmin edilməsi və fənni tədris edən müəllimlərin fərdi öhdəliklərinin yoxlanılması məqsədilə hər semestrin sonunda Bakı Beynəlxalq Multikulturalizm Mərkəzinin müəyyən etdiyi şəxslər tərəfindən monitorinqlər aparılır.\nMərkəzin mətbuat xidmətindən Lent.az-a verilən məlumata görə, növbəti monitorinq Portuqaliyanın Lusafona Universitetində Bakı Slavyan Universitetinin əməkdaşı Ülviyyə Abbasova tərəfindən aparılıb.\nMonitorinq zamanı Ü. Abbasova Lusafona universitetində Beynəlxalq Sahibkarlıq ofisinin direktoru Teresa do Rosario Domasio və direktorun muavini Elisabete Lourenco ilə görüşüb. Görüş zamanı Teresa do Rosario Domasio gələcəkdə Azərbaycan multikulturalizmi fənninin Portuqaliyanın litseylərində də tədris edilməsini arzu etdiyini bildirib və bu fənnin universitetdə davamlılığının onlar üçün çox vacib olduğunu deyib.\nMonitorinq zamanı Azərbaycan multikulturalizmi fənnini Lusafona universitetində tədris edən Maya Cəfərquliyeva proqram üzrə mühazirəsini oxuduqdan sonra Ü. Abbasova tələbələrə Azərbaycanda linqvistik fərqlilik mövzusunda mühazirə deyib.\nOnlar Bakı Beynəlxaql Multikulturalizm Mərkəzinin təşkil etdiyi yay və qış məktəblərində iştirak etmək istəklərini də bildiriblər.\nQeyd edək ki, Bakı Beynəlxalq Multikulturalizm Mərkəzinin xarici və yerli universitetlərdə Azərbaycan multikulturalizmi fənninin tədrisi layihəsi çərçivəsində 11 xarici və 19 yerli universitetdə bu fənn tədris edilir.\nPortuqaliyada Azərbaycan multikulturalizmi fənninin monitorinqi keçirilib


“HƏR QƏBİRDƏ 40 MEYİT BASDIRIRDILAR” –Yaxın Şərqdə epidemiyalara dair tarixi qeydlər » Ovqat.com\n“HƏR QƏBİRDƏ 40 MEYİT BASDIRIRDILAR” –Yaxın Şərqdə epidemiyalara dair tarixi qeydlər\n“Tabnak ba to” (İran), 18.03.2020\nMəşhur səyyah İbn Bəttutə hicri-qəməri 749-ci ildə (miladi 1370/71-ci il) Dəməşqdə taun epidemiyasının şahidi olub. O, Məscidül-Əqdamda gördüklərinə istinadla, “böyük taun”dan söz açır.\n“Bu məscidin içində həzrət Musa (ə.) -ın qədəm basdığı bir daş var. Şəhər əhalisi, kişlər və qadınlar, inanclarındakı fərqlərə baxmayaraq, yəhudilər Tövratla, xristianlar İncillə və müsəlmanlar Quranla, bir sözlə, hamı əl-Əqdam məscidinə getir, dərd-sər və sıxıntılarının aradan qaldırılması üçün Allaha ibadət və dua edirdilər”.\nİbn Bəttutə yazır: “Mələkül-əmr və Naibul-Sultan Arqun şah Dəməşqdəki bir ruhaniyə ucadan elan etməyi əmr etdi: insanlar üçgünlük oruc tutsun və üç gün hamı aşpazxanadan gen gəzsin.\nSonuncu gün Cümə axşamı idi. Möhlət bitdikdə səlahiyyətlilər, əyan-əşrəf, qazilər (məhkəmə hakimləri), icra məmurları və digər insanlar, inanc fərqliliklərinə baxmayaraq, məscidə toplaşdılar və Cümə gecəsində namaz qılıb, zikr-dua etdilər”.\nİbn Bəttutə qeyd edir ki, məsciddə kiçikdən böyüyə qədər hamı ağlayır və öz müqəddəs kitablarını oxuyaraq Allaha dua edirdi. Əmirlər payi-piyada, ayaqyalın halda məsciddə gələrək orada gecələdi və artıq çölə çıxdıqda, Pərvərdigar onları azca rahatlaşdırdı. Çünki ölü sayı 2 min nəfərə enmişdi”.\nSəyyahın qeydlərinə görə, bu vaxt Qahirə küçələri cəsədlərlə dolub-daşırdı; taun və ya “qara ölüm”ə görə bir gündə 24 min nəfərin vəfatı ilə epidemiya zirvəyə çatmışdı.\nBəla 15 il Şam şəhəri və ətrafını bələyib və bəzi tarixi sənədlərdə yazıldığı kimi, bütöv kəndlər epidemiyadan ya viran qalıb, ya da tam boşalıb.\nİbn Təğribərdi “Əl-Nücum əl-Zəhra fi muluk Mısr vəl-Qahirə” adlı kitabında hicri 849-cu ildə taunun bütün dünyada zirvə nöqtəsinə çatdığını, İslam ölkələrində ciddi təsir qoyduğunu yazır; ərz edir ki, Fars Ölkəsi, İraq, Diyarbəkir vilayəti, Azərbaycan və Xorasanda qiymətlər o dərəcədə ceyran belinə qalxmışdı ki: “…camaat muzd almadan tabutlar düzəldir və ölüləri yuyur, qəbir qazır və bir məzarda qırxdan çox cəsəd basdırırdılar”.\nMisirdə vəba, Təğribərdinin yazdığına görə, daha da güclənib və Ramazan ayında zirvəyə çatıb. İnsanlardan acizanə şəkildə məscidlərə getmək və dua etməyə çağırış edilib.\nMisirlilər Ramazan ayının altıncı günü, Cümədə məscidlərə gedib, namaz qılıb və namazın rukusunda uzun-uzadı dua edib, əl-Əzhər məscidində bir neçə gün etikafa qalıblar.\nYoluxucu xəstəliklər və təbii fəlakətlərdən əziyyət çəkənlərin müalicəsi üçün şəhər və kəndlərdə yaradılan səyyar tibbi xidmətlər yaradılıb. Dəvələrə yüklənmiş səyyar şəfaxanalar xəstələr üçün ədyal, yemək, su, dərman və tibbi ləvazimatlar daşıyıb.\nBununla birlikdə, həbsxanalardakı məhkumlar və mühafizəçilər üçün ayrıca tibbi xidmət göstərən səyyar bir xəstəxana mövcud olub.\nİbn Təğribərdi “əl-Nücum” kitabında hicri 823-cü ildə baş vermiş quraqlıq haqqında da yazıb. Onun qeydlərinə görə, həmin il Nil çayının suyu azalıb və bahalıq başlayıb.\n“Qahirə camaatına buyurdular ki, 3 gün oruc tutsunlar. Sonra yağış namazı qılmaq üçün çölə axın etdilər. Qəbən-nəsr yaxınlığındakı minbəri bərpa etdilər və “Ənam” surəsini oxudular.\nİzdiham artdı, 2 saat sonra gün çıxdı. Məmlük sultanı Müid ağ libasda atına minərək həmin yerə gəldi, atdan düşdü və minbərin sol tərəfində namaz qıldı.\nİnsanlar tövbə edib Allahdan bağışlanmalarını yalvar-yaxar etdilər.\nErtəsi gün Nilin suyu 12 barmaq hündürlüyündə artdı və insanlar şad halda dua oxudular”.\nAna səhifəyə qayıt Baxış: 2 071 Tarix: 21-03-2020, 12:55\nBu gün Hicri-qəməri təqvimi ilə Səfər ayının sonuncu – 29-cu günüdür


"Azerbaycanda taninmis bestekar qebirden cixarildi – FOTO" - Azadliq Xeber\n“Azerbaycanda taninmis bestekar qebirden cixarildi – FOTO”\n"Azərbaycanda tanınmış bəstəkar qəbirdən çıxarıldı - FOTO"\n2018-03-04T21:20 xeber – Martın 2-də uzun sürən xəstəlikdən sonra vəfat edən tanınmış bəstəkar, əməkdar incəsənət xadimi Tahir Əkbər dəfn olunduğu yerdən çıxarılaraq atasının qəbrində torpağa tapşırılıb.\nSputnik Azərbaycan-ın “olke.az”-a istinadən məlumatına görə, ailəsi bəstəkarın dəfn edildiyi yerin ona layiq olmadığını düşünərək belə bir addım atıb.\nƏməkdaşımız bəstəkarın dünən dəfn edildiyi qəbristanlıqda olub. Məlum olub ki, T.Əkbərin nəşi qəbirdən çıxarılıb və atasıyla eyni qəbirdə dəfn edilib.Tahir Əkbəri qəbirdən çıxarıb yenidən dəfn etdilər.\nDiqqət çəkən məqamlardan biri isə ailənin Mədəniyyət və Turizm Nazirliyi adından sənətkarın qəbri üstünə qoyulmuş əklildən belə imtina etməsidir.\nQeyd edək ki, T.Əkbər uzun sürən xəstəlikdən sonra martın 2-də vəfat edib.


Hafiz Hacıyev: “Əslində, mən artistlik eləyirəm” - MÜSAHİBƏ - Azinforum.az İnformasiya Portalı\nAna səhifə / Müsahibə / Hafiz Hacıyev: “Əslində, mən artistlik eləyirəm” – MÜSAHİBƏ\nHafiz Hacıyev: “Əslində, mən artistlik eləyirəm” – MÜSAHİBƏ\n– Hafiz bəy, siz ölkənin tanınmış siyasətçisiniz. Mənə maraqlıdır, Hafiz Hacıyev istəyərdi ki, onun haqqında bir roman yazılsın?\n– Düzdü, indi deyəcəklərimi lağ obyektinə çevirəcəklər, amma mənim haqqımda roman yazılmalıdır. Elə bir roman yazılsa, Azərbaycan dövlətinin qorunmasında son 15 ildə çəkdiyim əziyyətlər o əsərdə öz əksini tapmalıdır. Həyatımı, canımı dövlətim yolunda qurban vermişəm. Belə bir obraz yaratmaq olardı. Dövlətçiliyin qorunmasında kifayət qədər işlər görmüş adamam. Elə siz dediyiniz romanda istəyərdim ki, Azərbaycan dövlətçiliyini qoruyan obraz kimi Hafiz Hacıyev göstərilsin.\n– Gəlin, bu romana bir ad fikirləşək… Siz o romana nə ad verərdiniz?\n– Azərbaycan dövlətçiliyində xüsusi xidmətləri olan Hafiz Hacıyev olsa necə olar?\n– Bu, bir az çox ictimai-siyasi səslənir. Bəlkə, bir az bədii ad olsun.\n– Olsun, necə istəyirlər, elə adlandırsınlar. Amma reallığı yazsınlar.\n– Məsələn, İsa Hüseynovun “Kollu Koxa”, “Şəppəli” kimi povestləri var. Burdan yola çıxıb o romana ad verə bilərik. Sizin də ayamanız hazırdır.\n– Hə, Balıq Hafiz…\n– Roman elə adlansa inciməzsiniz ki?\n– Niyə inciyirəm? Mən balıqçılıq üzrə elmlər namizədi olmuşam. İndiki kimi vəzifəmdən istifadə edib, ya da 10 min pul verib professor adı almamışam. Öz adını, soyadını yaza bilməyənlər professor olurlar. Bizim bəzi nazirlər yalandan akademik adı alırlar. Elmdə belə şeyləri görəndə ikrah hissi duyuram. Mən buna getmədim. Sovet dönəmində ovaxtkı Leninqradda balıqçılıqla bağlı elmi dissertasiya yazmışam. Bu, çox ciddi məsələdir.\n– O ayamanı kim verib sizə?\n– Kim verib deyəndə ki, mən balıq naziri olmuşam, balıqçılıq üzrə elmlər namizədi olmuşam. Ona görə də Balıq Hafiz deyiblər. Siz dediyiniz romanı da bu cür adlandırsalar problem olmaz. Bu yaxınlarda özümün kitabım çıxır.\n– Siyasi kitabdı yəqin…\n– Əlbəttə, siyasi kitab olacaq. Orda mənə qarşı olanlar, mənim xalqıma xidmətlərim, nə etmişəm, nəyə nail olmuşam. Nazir olmuşam, üç dəfə prezidentliyə namizəd olmuşam. Nə uğrunda mübarizə aparmışam? Nədən ötrü xalqın müdafiəsinə qalxmışam? Niyə saxtakar, korrupsiyaya bulaşmış məmurlarla vuruşuram? Niyə ağ günümü qara edirəm? Hamısı bu kitabda öz əksini tapacaq.\n– Sizin kitabınız haqqınızda yazılan roman üçün yaxşı mənbə olar…\n– Niyə ola bilmir ki? Ordan da istifadə edə bilərlər. Nə istəyirlər onu da yaza bilərlər. Bilirsən nə təhərdir? Xalqın qəhrəmanı olmaq asan deyil. Keçmişdə bizim Qaçaq Nəbimiz, Koroğlumuz, Babəkimiz olub.\n– Biri də Hafiz Hacıyev…\n– Hə.. Məsələn, mənim Rasim Balayevə çox böyük hörmətim var. Nəsimi obrazını çox yaxşı oynayıb. Nəsimi bizim üçün ən önəmli qəhrəmanlıq nümunəsidir. Düzdü, biz indi Rasim Balayevi dəyərləndirmirik, onun dərmanına pul tapa bilmirik. Çox üzücü haldır. Mən istəyərdim ki, haqqımda roman yazacaq adam hər şeyi olduğu kimi yazsın. Bu da mümkün deyil. Çünki müsəlmanda paxıllıq, qısqanclıq var. Biz o qısqanclıqdan qurtara bilmirik. O qısqanclıqdan xilas olsaq, çox şeyə nail olarıq. Məsələn, mən nəsə deyəndə o dəqiqə lağa qoyurlar. Gənclərdə ögeyləşmə var, onların içindəki milli ruhu öldürürlər. Qarabağ dərdimiz var, 20 faiz torpağımız itib, Hafiz Hacıyev deyəndə ki, bir gün Xankəndində bayraq asacağıq, gülürlər, lağ-lağı eləyirlər.\n– Tutaq ki, mən gənc bir yazar kimi sizdən roman yazmaq istədim. Romanda da bir obrazı birtərəfli təsvir etmək naşılıqdır. Siz bayaqdan yaxşı tərəflərinizi deyirsiniz. Mənə öz qüsurlarınızı, mənfiliklərinizi deyə bilərsiniz? O romanı yazmaq istəsəm, Hafiz Hacıyev mənə özünü bütöv göstərər?\n– Əlbəttə. Göstərərdim. Mənfi cəhətlərimi, nöqsanlarımı da… Nail ola bilmədiyim məsələləri də. O demək deyil ki, hamı pakdır, təmizdir. İnsan hərəkətdədirsə, onun nöqsanları olur. Yalnız ölülərdə nöqsan tapmaq mümkünsüzdür. Yazın! Mənim nöqsanım da var. Millətimi çox sevdiyimdən həddindən artıq ifrat millətçiliyə də yol vermişəm. Nazir olanda Azərbaycan tarixində ilk dəfə 50 tonluq qara kürü vermişəm. Bunların hamısı yazılmalıdır. Bu tarixdir. Mən tamam təriflənməyin əleyhinəyəm. Buraxdığımız səhvlər var. Ən başlıcası torpaqlarımızı itirmişik…\n– Amma Hafiz Hacıyev əvvəlcə insandır. İnsan kimi nöqsanlarınızı soruşuram. Ədəbiyyatın gözündə onun nazir, siyasətçi olmağı deyil, insan olmağı önəmlidir.\n– Mənfi-müsbət obraz deyirsiniz. Başa düşdüm.\n– Yox, onu demirəm. Məsələn, sizi mən çox çılğın, hirsli, hərdən adamları qorxudan biri kimi təsvir edərdim…\n– Göstərin. Yazın. Bir şey demirəm. Biz bəzən deyə bilmədiyimizi ictimaiyyətə çılğınlıqla çatdırırıq. Rola giririk, yəni. O romanı yazsanız da sağ olun, yazmasanız da. Mənim prezident seçkilərində dediyim bəzi sözlərdən romanda istifadə edə bilərsiniz.\n– Durub-cırıb hara qaçırsan?\n– Əsl bədii tapıntıdır.\n– Mən bu ifadəni Azərbaycan leksikonuna gətirmişəm. Çılğın biri deyirsiniz. Amma qətiyyən belə deyil. Haqlısız həm də. Mənim bu xasiyyətim camaata, rəqibə bu cür təqdim olunur. Mən nəyisə sübut eləmək üçün o rola girməliyəm. Siyasət nədir? Artistlikdir, roldur. Ağır işdir, murdar tərəfləri də var. Baxın, açın mənim səhifəmi, Facebookda haqqımda təhqirlər, söyüşlər yağdırırlar. Mən neyləməliyəm? O rola girməlisən ki, rəqibini özündən çıxarasan. Mən söz almaqdan ötrü yüz oyuna girməliyəm.\n– Romandakı əsas xüsusiyyətlərdən biri bu olmalıdı yəqin. Hafiz Hacıyevin rola girdiyi məqamlar…\n– Əlbəttə, bu olmalıdır. Söhbət də elə bundan gedir. Rəqibi qəzəbləndirmək üçün hər cür vasitədən istifadə etməlisən. Orda çılğınlıq da eləməlisən, artistlik də, yazıqlıq da…\n– Bəzən bu rola girməyiniz yaxşı qarşılanmır. Hətta, etik olmayan ifadələrə də yol verirsiniz.\n– Elə olmalıdır da! Bu da lazımdı. Əgər mən qabağımdakı adamı təhqir eləməsəm, öz üzərimə çəkə bilmərəm, onunla vuruşa bilmərəm. Rəqiblə vuruşmaq üçün arada bəhanə lazımdır. Hafiz Hacıyevə nə deyirlər desinlər. O, çılğın deyil. Siyasi texnologiyada bildiyi hər vasitədən istifadə eləyən adamdı Hafiz Hacıyev. Buna görə də cəmiyyətdə özümə pis-yaxşı bir yer tutmuşam.\n– Hansı obraz oldunuz? Müsbət, ya mənfi?\n– Demirəm, müsbət, ya mənfi obrazlar. Belə də… Kiminsə xoşuna gəlirəm, başqasının yox. Söyənlər də var, sevənlər də. Sadəcə bunu deyim. Gələcəkdə haqqımda roman yazan adam hansı formada istəyir yazsın. Bəzən mənə deyirlər ki, buna necə dözürsən. Bacarmırsansa, oyuna girməməlisən. Səni təhqir də edəcəklər, söyəcəklər də. Biri deyəcək dəlidir, başı xarabdır.\n– Romanın eskizləri, deyək ki, hazırdır. Bəs Hafiz Hacıyev o romanı hansı yazıçımızın yazmağını istəyərdi? Elə bir imza var ağlınızda?\n– Vallah, mən bu gün Azərbaycanda güclü yazan yazıçımı deyim, şairmi deyim, dramaturqmu deyim, Çingiz Abdullayevdən böyüyünü görə bilmirəm.\n– Sizin haqda da yazsa-yazsa Çingiz Abdullayev yazar deyirsiz…\n– Bəli. O yaza bilər. Çingiz böyük, ali adamdır. İnsan ağzını açanda nə demək istədiyini yaxşı bilir.\n– Çingiz müəllim rusca yazır. Sizin o bədii tapıntı hesab olunan sözləriniz rusca eyni effekti verməyəcək.\n– Nolar? Eybi yox. Öz boynuma götürərəm. Yazsın, tərcümə elətdirərik.\n– Oxuyursunuz gənc yazarları?\n– Baxıram. Elə bir şey yoxdu onlarda. Onları da qınamıram. Gənc yazarlara maddi yardım edilmir. Onların elə bir şəraiti də yoxdur. Gənc yazar istəyir ki, ürəyindən keçəni yazsın, amma yaza bilmir. Həqiqəti dilə gətirə bilmir. Əgər yazsa, onun kitabı çıxmayacaq. Bilirsiniz, Azərbaycanda yaltaqlıq mühiti formalaşıb. Ürəyindən keçənləri oturub yazacaq cəsarətli yazıçımız yoxdur. Ziyalı təbəqədən küskünəm mən. Taleyinə biganədir. Rəhmətlik Xəlil Rza kimi şair tapa bilmirəm. O cür hayqıran. Yoxdur. Bəxtiyar Vahabzadə kimi şair tanımıram. Bəlkə də var, mən tanımıram. Ortaya çıxmır. Məsələn, Qarabağdan yazacaq…\n– Aqil Abbasın “Dolu” romanı var axı…\n– Var. Amma Aqil bəy deputatdır deyə onun yazdığının səmimi olmadığını düşünürlər. Təfəkkürümüzdə elə formalaşıb. Əslində belə deyil. Aqil bəy həqiqəti deyir, istəyir ki, milli birliyə nail olaq.\n– Bizim yazıçılardan başqa kimləri bəyənirsiniz?\n– Mən Sabir Rüstəmxanlını çox sevirəm. Amma gəlin görək, Sabir bəyə layiq olduğu qiyməti verə bilirikmi?\n– Roman yazılmasa da, haqqınızda şeir yazılıb. Elza Seyidcahan yazmışdı…\n– Vallah, təsadüf etməmişəm. Yazıb yazıb da. Yaxşı yazıbsa, ağzı şirin olsun. Pis yazıbsa da, Allah onun qələmini iti eləsin.\n– Ümumiyyətlə, Elza Seyidcahandan nəsə oxumusunuz?\n– Xeyr. Heç oxumamışam. Mən böyük məsələlərlə məşğulam. Gələcək uğrunda mübarizə aparan adamam. Şou əhli məni maraqlandırmır. Əgər Elza mənim adımı çəkib uşaqlarını dolandıra bilirsə, “lijbi” o uşaqlar xoşbəxt olsun deyə razıyam. Bəzən mənə deyirlər ki, səni təhqir eləyirlər, amma sən onlara mülayim cavab verirsən. Deyirəm, məni təhqir eləməklə evinə çörək apara bilirsə, qoy olsun.\n– Onda siz “Səfillər” romanında o yepiskop kimisiniz. Jan Valjanın oğurladığı şamdanları ona hədiyyə etdiyini deyən yepiskop…\n– Mənə xəyanət edənləri belə bağışlayan adamam. Hafiz Hacıyevi beşi sevər, əllisi sevməz. Bunları təbii qarşılayıram. Bu cür şeylərə soyuqqanlı yanaşıram. Hətta haqqımda yazılacaq romanda məni mənfi planda təqdim edilməsinə də təbii baxaram, normal yanaşaram.\n– Hə. Gələcəkdə kitabım çıxsa, o şeirləri də orda təqdim edəcəm.\n– Çap olunmayıb?\n– Yox, olmayıb. Siyasət başımı elə qatıb ki, bəzən ədəbiyyata olan bağlılığımı da unuduram. Bayaq deyirsiniz, məni çılğın, ağzına gələni danışan kimi tanıyırlar. Elə deyil axı. Hafiz Hacıyev ədəbiyyata marağı, dərin düşüncələri olan, xalqına bağlı bir adamdır.\n– Yəqin ki, siyasi şeirlərdir.\n– Yox, mən siyasi şeir yazmıram. Vətənimizlə, başımıza gələn faciələrlə bağlı şeirlərdir.\n– Məhəbbət şeirləri yoxdur?\n– Məhəbbət deyəndə ki, mənim elə bir məhəbbətim olmayıb. Mən işlədiyim vaxtlar o qədər millətimin fanatiki olmuşam ki, başqa şey ağlıma gəlməyib.\n– Sevdiyiniz qadın olub yəqin ki.\n– Bilirsiniz, mən o məsələlərdə həmişə kənarda dayanmışam. Çox cəhd ediblər ki, o məsələ ilə məni vursunlar. Amma alınmayıb. Mən gənc qızlarla işləmişəm bir yerdə.\n– Mənim dediyim odur ki, məsələn, Aşıq Ələsgər gördüyü, bəyəndiyi xanımlara şeir yazıb. Hafiz Hacıyev elə şeirlər yazmaz?\n– Ürəyimdən keçib elə bir şey. Sonra fikirləşmişəm ki, siyasi karyerama zərbə ola bilər.\n– Amma burda söhbət siyasətçi Hafiz Hacıyevdən yox, şair Hafiz Hacıyevdən gedir.\n– Təbii, təbii… Bunlar paradoksal məsələlərdir. Gərək bunları uzlaşdırasan.\n– Ürəyinizdən keçsə, yazmayacaqsınız?\n– Əlbəttə, yazacam. Televiziyalardakı çıxışlarıma baxanlar deyirlər ki, sənə Allahdan vergi verilib, belə gözəl cümlələr qurursan.\n– Bu da sizin yaradıcılığınızdır.\n– Məsələn, həmişə “Əziz mənim xalqım” deyirsiniz, halbuki o “Mənim əziz xalqım” olmalıdır. Yəqin bu da yaradıcılığınızın tərkib hissəsidir.\n– Xalq əzizdir. Ona görə əzizi başa gətirirəm. Əvvəlcə “Mənim” demək yaraşmaz mənə. “Mənəm-mənəmlik” ifratçılığa gedib çıxır. Bax məndən yazılan romanda bunlar da olmalıdır. O roman intizarda saxlamalıdır oxucunu.\n– Sizi intizarda saxlayan əsər olub heç?\n– O televizorda verirlər e… Polat Alemdar…\n– “Kurlar Vadisi”\n– Orda çox böyük qəhrəmanlıq obrazı görürəm. Mənim kimi hövsələsiz tamaşaçını o serial maraqlandırır ki, görən, axırı nə olacaq. Şair, yazıçı bunu bacara bilirsə, o, əsl yaradıcıdır. Yoxsa yalandan doldurub tökürsə, ondan bir şey çıxmayacaq. Məsələn, Vahid Əziz məndə həmişə çox böyük təəssürat buraxıb. Onun dediklərində həqiqətlər var. O xalqın ürəyindən keçənləri deyir. Amma bəziləri yazır ki, pambıq tarlasına nə oldu, nə olmadı. Bunlar şeir deyil.\n– Hazırda oxuduğunuz kitab var?\n– Var. Niyə yoxdur ki? Müəyyən türk yazıçılarının əsərlərindən…\n– Orxan Pamuk?\n– Deyim ki, əlçatmaz əsərlər yazır, düz olmaz. Ortadır. Siyasi ədəbiyyatı daha çox oxuyuram. Amma ədəbiyyat mənə kömək edib. Xalqın dilində danışıram mən. Bəzi dostlarımız var, onlar danışanda elə danışırlar, gərək gedib üç gün fikirləşim ki, görən nə deyir. Məsələn, mənim “durub cırıb gedirsən”, ya da buna bənzər bir çox maraqlı ifadələrim var ki, xalqın dilindədir. Mənə görə, ədəbiyyatı sevməyən, ədəbiyyatı bilməyən adam həyatda ayaqyalındır.\n– Sizcə, ədəbiyyat pis adamı yaxşı eləyə bilər?\n– Əlbəttə, eləyə bilər. Sidq ürəklə ədəbiyyata yaxınlaşsa…\n– Sizi yaxşı eləyə bilib, dəyişdirib?\n– Ədəbiyyat məni çox dəyişdirib. Aşıq Ələsgərin nəvəsi İslam Ələsgərov bizə dərs deyirdi orta məktəbdə. Çox şeylər öyrənmişik ondan.\n– Mənfiliklərinizi ədəbiyyat aradan götürə bilir?\n– Vallah, mənim elə də mənfiliyim yoxdur. Mənim mənfiliyim xalqımı sevməyimə görədir. Əgər kiməsə ağır söz demişəmsə, o da xalqımın xeyrinədir. O televizordakı çıxışlarımdakı cığallığım, əslində cığallıq deyil. Onlar olmalıdır. Bu roldur. Məni narahat edən məsələlər var. Biz niyə Qərbə yuvarlanırıq? Niyə Mirzə Şəfi Vazehdən, Sabir Rüstəmxanlıdan yapışmırıq? Çaykovskiyə qaçırıq. Niyə Qara Qarayev olmasın? Qəhrəmanlığı Xəlil Rzadan, Məmməd Arazdan öyrənək. Gedək soruşaq görək, bir müasir gənc şeir bilirmi? Bilmir. Səməd Vurğundan, Qabildən soruş, bilməyəcək. Çünki Qərb imkan vermir. Avropa mədəniyyəti də dağıdıcı mədəniyyətdir. Adət-ənənələrimiz itəndə ədəbiyyatımız da əldən gedir, hər şeyimiz də. Ona görə də ədəbiyyatımızı, tariximizi bilməyən adamı nadan hesab edirəm. Mikayıl Müşfiqin romanlarını oxumayan adam nadandır.\n– Yəqin şeirlərini demək istəyirsiniz…\n– Hə, şeirlərini, əsərlərini…\n– Hafiz bəy, partiyanız adında müasir sözü var. Amma müasirləri oxumadığınızı dediniz…\n– Vallah, müasir yazarların yazdıqları mənə maraqlı gəlmir. Yaltaqlığa görə. Onlar kitablarını çap etdirmək üçün hər oyundan çıxarlar. Əsas odur filankəsin kitabı çıxdı.\n– Məsələn, konkret kimləri deyə bilərsiniz?\n– Heç kimi deyə bilmərəm. Yazıçılar Birliyində deyəsən 300 yazıçı var. Nə yazırlar oxu onlar? Onlara baxanda nifrət edirsən hər şeyə. Mən indi gedim Səxavətinmi adını çəkim, Seyranımı misal gətirim. Sadəcə, ümumiləşdirirəm.\n– Onda sizə yeni yox, köhnə ədəbiyyat maraqlıdır.\n– Köhnə ədəbiyyat mənə əzizdir. Mən həbsdə olanda Maksim Qorkinin “Ana” romanını təkrar-təkrar oxudum. Zindanda oxuyurdum və məndə inqilab ruhu yaradırdı. İndi varmı belə əsər? Gedək Anarı oxuyaq? Anar qalxıb desin ki, yağın kilosu 20 manata qalxdı. Yaxud Qarabağın işğalını? Niyə demir? Nədən qorxur? Bunun nəyini oxuyum mən? Hamısı yaltaqdır. Məsələn, Nəriman Həsənzadəni çox sevirəm. Gözəl yazır. Amma sərhədi keçə bilmir, həqiqəti ortaya qoya bilmir. Həqiqəti ortaya qoysa daha çox oxunar, daha çox sevilər. Ziyalı ordenə, medala qaçırsa, o ziyalı deyil. Olur saray şairi. Nizami Gəncəvi niyə sevilirdi? Çünki saray şairi olmadı. Yoxsa o Yazıçılar Birliyində 300 şair-yazıçı oturur. Nə yazırlar onlar? Niyə ədəbiyyatımızı məhv eləyirlər? Niyə onlara vaxt ayırmalıyam? Saray şairləri həmişə dövlətin evini yıxıb. Mən həqiqəti sevirəm, yaltaqlığı yox. Mənə söy, amma düz söy, həqiqəti söylə. Süleyman Rəhimovun romanını oxuyanda deyirdik ki, bu, görəsən yeyirmi, içirmi. Yaxud “Dəli Kür”ü yazan kişinin qabağında necə səcdə etməyəsən? Amma indikilər… Yaltaqlıqdan başqa bir şey bacarmır. Ancaq bu orden alsın. Yaza bilmirsiniz, çəkilin kənara, gedin Yazıçılar Birliyində oturub erməni kafelərini işlədin. Eybi yox, mən bundan sonra qapını bağlayıb ədəbiyyatla məşğul olaram. Bunu da eləyə bilərəm. Amma sabah Yazıçılar Birliyi mız qoyacaq ki, siyasətçilər də ədəbiyyata baş qoşurlar. Ay qardaş, səni oxuyan yoxdur axı… Sən Tolstoyun şeirini tərs-məzhəb yazıb ədəbiyyat yaratmaq istəyirsən. Bu ədəbiyyat deyil ki! Boşqab dibi yalayan yaltaq şair-yazıçılar nəyimə lazımdır? Rüstəm Behrudiyə bir dəfə dedim, yaltaqlıqla şair olmaq olmaz. Mən oturub şeir yazaram, səndən də yaxşı alınar. Yaltaqlıqla Rüstəm Behrudi marketlər açıb. Bununla şair olmaq olmur. Şairlər şeirlə yaşayıblar. Ac olublar, öz şeirlərini yazanda tox olublar.\n– Belə çıxır ki, sizin haqda romanı deyəsən özünüz yazacaqsınız…\n– Yox. Özümün özüm haqqında yazmağım alınmaz. Layiqli bir adam lazımdı ki, otura və mənim köməyimlə o romanı yaza. İstəyərdim ki, Azərbaycan siyasətində qəhrəman Hafiz Hacıyev çıxdığı kimi ədəbiyyatında da qəhrəman Hafiz Hacıyev çıxsın. Burdan məni təhqir edənlərə də minnətdarlığımı bildirirəm. Sadəcə bunu deyim ki, Azərbaycan ədəbiyyatının saflaşmasında əlimdən gələni edəcəm.\nÖncəki “İş adamı Qarabağ qazisinə “qolu-qıçı çolaq” deyir”- Könül Quliyeva yazır\nNövbəti Uşaq Bərpa Müalicə Mərkəzinə gətirilən 1 yaşına qədər uşaqların sayı artıb


Rusiyanın indiki durumundan iki çıxış yolu var? » www.tezadlar.az\nRusiyanın indiki durumundan iki çıxış yolu var?\n“RBK” portalı Postsənaye cəmiyyətlərinin öyrənilməsi Mərkəzinin direktoruVladislav Inozemtsev-in Rusiyada korrupsiya və onun fəsadları barədə məqaləsini dərc edib.\nMüəllif yazır ki, korrupsiya geniş məfhumdur. Ancaq onun əsas cəhəti qaydaların seçkili tətbiqidir. Yəni, məsələn, sizə bir obyekti tikməyə icazə vermirdilərsə, lazımi adamları “gördükdən” sonra bu icazəni verirlər, yaxud tenderlə bağlanmalı olan dövlət kontraktını şirkətiniz tendersiz alır və s.\nBeləliklə, hüquqi və əxlaqi baxımdan vahid sayılan anlayış iqtisadi baxımdan ikiyə parçalanır. xərclənib”\nRÜŞVƏTXORLUQ VƏ KORRUPSİYA\n“Adi rüşvətxorluq” dediyimiz aşağı səviyyəli korrupsiyanın iştirakçıları polis, yerli məmurlar, müfəttişlər və s. dövlət qulluqçularıdır. Onlar topladıqları vəsaiti sonradan maşınlara, qiymətli əşyalara, ev və torpaq sahələrinə, uşaqlarının xaricdəki təhsilinə xərcləyirlər. Araşdırmalar göstərir ki, inkişaf etməkdə olan ölkələrin əksəriyyətində ÜDM-in 3–5%-i məhz bu yolla yenidən paylanır.\nDigər tərəfdən, artıq “adi rüşvətxorluq” adlandıra bilməyəcəyimiz irimiqyaslı korrupsiya var. Bu, yüksək rütbəli məmurların analoji hərəkətləridir. Burada mənimsənilən vəsaitlərin miqyası dəfələrlə çoxdur. Üstəlik, bu vəsaitlər və onlarla bağlı fəaliyyət ölkənin sərhədləri xaricinə çıxır. Gəlirlər o qədər böyükdür ki, onları ölkə sərhədləri daxilində yatırmaq təhlükəsiz deyil. «Panama sənədləri», оfşor şirkətlər, xarici hesablar və daşınmaz əmlak da buradan qaynaqlanır. Korrupsiyanın bu növü qat-qat daha təhlükəlidir: o, ölkəni talayır, yoxsullaşdırır və vəsaitlərin mənasız israfına yol açmaqla ən yüksək səviyyədə idarəetmənin məntiqini təhrif edir.\nRusiyanın unikallığı korrupsiyanın miqyasında deyil, korrupsion vəsaitlərin dövriyyəsinin leqal görünməsindədir. Bu zaman qanunlar pozulmur. Çünki bu qanunların özünü də bilərəkdən zənginləşənlərin xeyrinə qəbul edirlər. YUKOS-un işini yadımıza salaq: “Yuqansknefteqaz” şirkətinin üzərində ölkə tarixində ən böyük vergi borcu var idi. Ancaq “Rosneft” bu şirkəti alanda o, məhkəmə qərarından şikayət etdi və qərar ləğv edildi.\nRusiya qanunlarına görə, baş nazirin müavini oliqarxa 5 milyon dollar kredit verib beş ildən sonra ondan 119 milyon dollar ala bilər. Qubernatorların qohumlarına məxsus şirkətlər büdcə kontraktlarını qanuni şəkildə alırlar. Bu insanların heç birinə korrupsiya ittihamı irəli sürülmür. Onlar əmindirlər ki, bu qanunidir. Ona görə də Duma heç zaman Konstitusiyanın 20-ci maddəsini (məmurların qeyri-qanuni varlanmasına görə cəzalanmaya dair) təsdiqləməyəcək.\nMəmurların xalqın hesabına sistematik və daimi varlanması bu gün Rusiyadakı siyasi rejimin mahiyyətidir. Ona görə də, bu sistemin «boltları» həbs olunduqları zaman haqlı olaraq inciyirlər. O yerdə ki, hakimiyyət demokratiya və hüquqlara fokuslanıb, biz Avropa və Amerika modellərini görürük. O yerdə ki, hökumətin prioriteti texnologiya bazarıdır, biz Çin və neft əmirliklərinin inkişaf yollarını görürük. Rusiyada isə hakim dairələrin əsas məqsədi şəxsi varlanmadır. Ona görə də, ölkədə hər hansı inkişaf nəzərə çarpmır.\nBƏS BU SİSTEMİN SONU NƏ ZAMAN ÇATACAQ?\nRusiyada yaradılmış sistem iki cəhəti ilə seçilir. Birincisi, o, heç bir yeni məhsul, yaxud xidmət istehsal etmir və dünyaya heç bir innovasiya təklif etmir. O, renta gəlirlərinin daimi axını hesabına yaşayır. Bu gəlirlərsə dayanmadan artmalıdır. Müəyyən vaxta qədər onlar doğrudan da artıb: 2000-2004-cü illərdə neft satışından gəlir 1999-cu illə müqayisədə ildə 33,5 milyard dollardan artıq idi. 2005–2008-ci illərdə bu göstərici ildə 223,6 milyard , 2011–2013-cü illərdə isə ildə 394 milyard dollar idi. Ancaq bu artım dayananda sistem onu nə ilə əvəzləyəcəyini bilmir. Bu gün təbii ehtiyatlardan gələn gəlirlərin xərclənməsindən başqa heç bir yeni çıxış yolu təklif olunmayıb. Ehtiyatlar bitəndən sonra hakimiyyətin fantaziyasını görmək maraqlı olardı. Ancaq həm də hökumət vətəndaşların gəlirlərini və sosial proqramları məhdudlaşdırmağa cəsarət etmir. Onların fikrincə, nə qədər ki, pul var, “xalqın susqunluğunu” təmin etmək gərəkir.\nİkincisi isə, ölkənin iqtisadi sisteminin qeyri-effektivliyidir. Ölkənin sərvətlərinə “çıxış” və imkanları birbaşa ölkənin rəhbərliyinə “sədaqət” prinsipi ilə düz mütənasib idi. Özü də, sədaqət meyarları müəyyən edilirdi, ancaq mənimsənilən vəsaitlərin həcmi yox. Sonucda, mənimsənilən hissənin həcmi dayanmadan böyüyür, bəzi hallarda hətta 50%-ə çatırdı. Maraqlıdır ki, 2013-cü ildə yol tikintisinin dəfələrlə maliyyələşdirilməsinə baxmayaraq, ölkədə 2000-ci ildəkindən 2,5 dəfə az yeni yol çəkilib. Ancaq Moskva küçələrinin daş döşəməsini son illərdə üç dəfə dəyişiblər. Hələlik, hakimiyyətlə xalq arasında «ictimai saziş» mövcud sistemi dəstəkləyir.\nÖZÜNÜMƏHVİN QARŞISINI ALMAQ\nBaşqa sözlə, bütün digər norma və prinsipləri rədd edərək, məmur elitanın hər cür varlanmasını özünün əsas prinsipinə çevirmiş sistem bu gün maraqlı vəziyyətlə üz-üzədir: həmin varlanma dövlət və xalqın qarşısındakı hər hansı vacib məsələlərin həlli imkanını çıxdaş edir. Müəllif hesab edir ki, son aylarda gördüyümüz «korrupsiya» işləri təkcə sistemin daxilindəki fərqli klanlar arasında mübarizə deyil, həm də özünüməhvin qarşısını almaq cəhdidir. Ola bilsin ki, prezident və ətrafı hələ də vicdanlı bürokratların («texnokratların») talançıları hakimiyyətdən sıxışdırıb çıxaracağına inanır. Siyasi və inzibati elitanın daxilində kiçilməkdə olan «piroqun» bölünməsi uğrunda mübarizə kəskinləşəcək. Özü də bu müddətdə dövlətin get-gedə daha çox vəzifəsi yerinə yetirilməmiş qalacaq. Sistemin bunun öhdəsindən gəlib-gəlməyəcəyi isə bəlli deyil.\nYaranmış durumdan iki çıxış yolu var: Birincisi, imperiya iddialarından əl çəkərək Rusiyanı normal ölkə saymaq və sakitcə onun sərvətlərini talamağa davam etməkdir. Bu zaman sistemin ömrü xeyli uzana bilər. Bir də, əksinə, bütün dünyaya qarşı xəyali müharibəyə atılmaq, virtual layihələrə ayrılan real pulları bu yolda xərcləyib bitirmək, axırda da “qazanılmış” milyardların yatırıldığı yerlərə köçüb gözdən itmək olar. Ancaq hansı ssenarinin reallaşacağını bilmirik. Çünki Rusiyada yaranmış bu qrotesk sistem son yarım əsrdə inkişaf etmiş ölkələrin heç birində mövcud olmayıb. Ona görə də bizə, sadəcə, bu eksperimentin nə ilə bitəcəyini gözləmək qalır.


Ermənistanda hərbçilər qəzaya düşüb, ölən və\nErmənistanda hərbçilər qəzaya düşüb, ölən və yaralananlar var\n22:07 12 İyul 2021 Oxunub :371\nErmənistan silahlı qüvvələrinin hərbi qulluqçularının idarə etdiyi iki avtomobilin toqquşması nəticəsində bir neçə hərbçi ağır xəsarət alıb.\nAzvision.az Ermənistan mətbuatına istinadla bildirir ki, iyulun 12-də saat 02:10 radələrində Yerevan-Yerasx avtomobil yolunun 16-cı kilometrliyində 27 yaşlı hərbi qulluqçu Ruben Qriqoryanın idarə etdiyi “Opel” markalı avtomobil Ermənistan ordusuna məxsus hərbi avtomobilə çırpılıb. Nəticədə “UAZ Pikap” markalı avtomobil aşıb və bir neçə hərbçi müxtəlif dərəcəli ağır bədən xəsarətləri alıb.\nYol nəqliyyat hadisəsi zamanı xəsarət alan hərbi qulluqçular 28 yaşlı X.Narek, 23 yaşlı S.Qrişa, 30 yaşlı T.Hraç, 26 yaşlı S. Seryoja və hələlik adı bilinməyən daha bir hərbçi “Erebuni” tibb mərkəzinə təxliyə edilib.\nYaralanan hərbçilərdən birinin yolda öldüyü bildirilir. Hadisə yerinə mülki polislər, eləcə də Ararat və Vayots Dzor vilayət hərbi polis şöbəsinin əməkdaşları cəlb olunub.\nMüayinə zamanı məlum olub ki, hadisə Ermənistan ordusunun 556-cı əlahiddə motoatıcı alayının içkili vəziyyətdə olan hərbi qulluqçusunun - “Opel”in sürücüsünün idarəetməni itirməsi səbəbindən baş verib.\n“UAZ Pikap” markalı avtomobil isə Ermənistan ordusunun xüsusi təyinatlı qüvvələrini 22-ci briqadasına məxsusdur.\nTeqlər: Emənistan Hərbçi\nPrezident Goranboyda avtomobil yolunun açılışında- YENİLƏNİB


İlqar Rəhimov I vitse-prezidenti işdən azad etdi - modern.az\n21 Fevral 2020, 16:36 | AKTUAL\nBu gün Milli Paralimpiya Komitəsinin (MPK) Ümimi yığıncağı keçirilib.\nModern.az-ın məlumatına görə, Milli Olimpiya Komitəsinin inzibati binasında təşkil olunmuş toplantının gündəliyində qurumun Tokio-2020 XVI Yay Paralimpiya Oyunlarına hazırlıqla əlaqədar görülən işlər, Nizamnamədə dəyişikliklərinin təsdiq olunması və təşkilatı məsələlər yer alıb.\nYığıncaqda təşkilati məsələlərə də baxılıb. Üzvlərin səsverməsi nəticəsində MPK-nin I vitse-prezidenti Natiq Qasımov vəzifəsindən azad edilib, Yaşar Hacıyev isə vitse-prezident vəzifəsinə seçilib. MPK-nin İcraiyyə Komitəsi isə aşağıdakı tərkibdə seçilib.\nMəmmədov Kamal Cabir oğlu- ARMPK-nin baş katibi\nSadıxov Sadıx Asəf oğlu - "Neftçi” İC icraçı direktoru\nMəmmədov Aydın Ağa əli oğlu - Azərbaycan Respublikası Gənclər və İdman Nazirliyinin sector müdiri


Niyə yaşayırıq,necə yaşayırıq? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nNiyə yaşayırıq,necə yaşayırıq?\nPəncərə önündə əyləşmiş, yenicə oyanmış baharın təcəssümü olan güllü çiçəkli həyətin seyrinə dalmışkən fikirlər dolanır beynimdə. Gözlərimi evimizin onünde qarşı-qarşıya dayanmış iki yaraşıqlı evə dikmiş, düşünürəm. İki il öncə baş vermiş hadisə yadıma düşür və məni dərin düşüncələrə aparır.\nİki il öncə bu iki qarşı-qarşıya dayanmış yaraşıqlı villaların birində sevinc, digərində hüzün var idi. Eyni gündə biri evin başçısını beyin qanamasından itirmiş, digərində isə dünyaya bir qız uşagı göz açmışdı. Birində doğum xəbəri digərində ölüm xəbəri var idi. Biri dunyaya hələ yenicə gəlmiş, digəri isə artıq dünyanı tərk etmişdi.\n"Dünya belə dünyadır" dedim içimdən. Dünya gələnlərlə və gedənlərlə doludur. Hər an, hər saniyə biri gəlir, biri gedir. Biri həyata daha yenicə başlamış, digəri çoxdan bitirmişdir. Sonra özüm-özümdən soruşdum:\n"O niyə öldü, bu niyə doğuldu?" Adətən gəlməyi ilə getməyi bir olan qonağa deyirik: "Niyə gəldin, niyə gedirsən?"\nBu dünya evinə gəlməyimizlə getməyimiz bir olduğuna görə, biz niyə gəlmişdik niyə gedirik? Bizim burda nə işimiz var? Həyatın mənası nədir? Doğulduq, ölümə doğru gedirik. "Niyə yaşayırıq?" sualını özümüzdən soruşduqmu heç? Doğrudan, niyə yaşayırıq?\nHəyatımızı nələrin, kimlərin uğruna və hansı məqsədlər üçün xərcləyirik? Və nəticədə qazancımız nədir?\nDünyada nə toplayırıqsa, mal, övlad, insanlar, hamısını qoyub getdiyimizə görə, sonda bizə qalan nə?\nDünyada müəyyən etdiyimiz hədəflər uğrunda çırpınır və həyatımızdan xərcləyirik. Onda gəlin, öncəliklə hədəf olaraq özumüzə bunu sorqulayaq? Niyə yaşayırıq? Sevdiyimiz her hansı bir sənətə yiyelene bilmək üçünmü, universitet imtahanlarında yüksək bal toplayıb yaxşı fakulteye girmək üçünmü,yoxsa o sevdiyimiz insan üçünmü, həyat yoldaşımız, uşaqlarımız üçünmü? Nə üçün?\nWilliam Marston adlı bir psixoloq "Yaşamaqdan məqsədiniz nədir?" deyə sorğu keçirmişdir. Sorğunun nəticəsində insanların 94%-nin gələcəyə ümidlə bu günü yaşadıqları müəyyən olmuşdur. İnsanların çoxu gözlədikləri bir şeyin olmasını, istəmədikləri birinin ölməsini, uşaqlarının böyüməsini, gələcək ili, bir dünya səyahətinə çıxa bılmək fürsətini və s. gözləyirlərmiş. Əminəm ki, bu gözlədiklərinə bu gün qovuşsaydılar yenə də özlərinə arzulayacaq yeni şeylər taparlar.\nMəsələn uşağının böyüməsini gözləyən daha sonra nəvəsinin olmasını və onun da böyüməsini gözləyir. Bu hər birimizdə var. Daim gələcəkdə gözəl şeylər olması ümidi ilə gələcəyin gəlməsini və bizə gözəllikləri gətirməsini gözləyirik. Gələcək isə hər gün gəlib keçir. Amma bizim gələcəkdən gözlədiklərimiz heç bitmir. Hər zaman daha uzaqlara baxır və işlərimizi ertələyirik. Bu gün nələri əldən buraxdığımızı düşünmədən gələcəkdə bir şeylər əldə edərik deyə xəyallar qururuq.\nDunya həyatının necə olduğunu avtobusda gedərkən öyrəndim. Pəncərənin yanında oturub hər zamankı kimi yanimdan keçən mənzərələri, ağacları, insanları seyr edirdim. Məsələn, avtobus getdikcə irəlidə bir agac görünür gözümüzə, bizə doğru gəlir, bir anda bizimlə yan-yana olur və keçib gedərək arxamızda qalır. Ağac eslində durur, gedənsə bizik. Bu yaşıma qədər qarşılaşdığım, dostluq qurduğum, paylaşdığım insanlar, heyvanlar, yağışlar, çiçəklər, girib çıxdığım işlər, oxuduğum kitab, seyr etdiyim quşlar çoxdan gəlib keçdi. Həyatimiz bu cür gəlib keçən şeylərlə doludur. Biz dururuq, başqaları gəlib keçir? Xeyr. Əslində gəlib keçən bizik. Bizim həyatımızdır.\nElə buna görə də həyatımızda nələri hədəf aldığımızı, özümüzü nələrin uğrunda xərclədiyimizi bilməyimiz vacibdir. Məsələn özündən keçib uşaqları üçün yaşayanlar; bəzən elə bir gün gəlir ki, uşaqlarınız sizi qapının önündə qoyur. Ya da omrümüzü həsr edib böyütdüyümüz, oxutduğumuz övladımız birdən dünyasını dəyişir. Sevdiyi insan üçün yaşayanlar; sevib, bağlandığınız insan da bir gün sizi yolun ortasında qoya bilər. Həyat yoldaşı üçün yaşayanlar; bir anda həyat yoldaşınızın ölüm xəbərini eşitsəniz və bir anda ca dul qalsaniz necə olardı? ona xərclədiyiniz həyatınız da bir anda uçmuş olardı. Ya da pul üçün, yeni bir ev, yeni bir maşın üçün yaşayanlar; bir yanğin çıxıb bütün eviniz yana bilər, bir oğru maşınınızı oğurlaya bilər və ya xəstəxana xərci olaraq bütün sərvətinizi itirə bilərsiniz.\nBunların heç biri baş verməsə də bir gün mütləq ətrafımızdakı hər şeyi məcburən terk edəcəyik. Deməli uğrunda yaşadığımızı düşündüyümüz hər şey çürük budaqlardan başqa bir şey deyilmiş. Çünki bunların hamısı dünyəvidir. Bu halda "Dünyəvi ünsürlər uğrunda yaşamağa deyer gerçək deyerlər sayılmaz. İnsan yaşamağa dəyər gerçək dəyərləri ancaq, Yaradicisinin gerçək istəklərini anlayaraq tapa bilər.\nTanrı bizləri yalnız ona ibadət etmək üçün yaratdı. Bu halda bizim elimizden çıxan hər işden eyni zamanda ibadət də çıxmalıdır. Məsələn, bəzilərimiz qarşımıza həkim olmağı məqsəd qoyuruq. Dünyadaki məqsədinə sadəcə hekimliyi oturdan bir insan universitetə girmək üçün bütün dərs kitablarını udarcasına oxuyar. Universitetə girər və tibb fakultesində illərcə dirsək çürüdər. Ömrünü sataraq axırda həkim olar və ölərkən de sadəcə həkim olaraq ölər. Çünki o sadəcə həkim olmağı, müayinə otağı, ağ xalatı, divarda diplomu bir də ona ehtiyacı olan xəstələrinin olmasını istəmişdir.\nHalbuki hekimlikdən öncə bir insan və bir quluq. Öncə qul olmağımız gərəkdir. Həkimliyi ya da başqa bir sənətə yiyələnməyi istəyərkən sadəcə onu istəmək yetərli deyil. "Bunu niyə istəyirik?" deyə özümüzdən soruşmalıyıq. Dünyaya həkim olmaq və həkim olaraq ölmək üçün gəlmədiyimizə görə, atdəğımız hər addımda, əl atdığımız hər işdə bir ibadət olmalıdır. Bu nece olur? Məqsədimiz gözəl bir həkimdən öncə yaxşı bir qul olmaq olarsa gördüyümüz hər işdə ibadət olar. Bu zaman həkimlik əsl məqsədə xidmət edən bir vasitə olar ancaq. Bu da bizi esl hədəfə çatdırar. Əsl hədəfimiz itaət və ibadət olsa qul oldugumuzu görərik və hər işimizi bu niyyətlə edərik.\nQabları yuyarkən "Anam küsməsin, həyat yoldaşım hirslənməsin" deyə yusanız sadəcə qab yumuş olarsınız və ömrünüzün 15 dəqiqəsini boş yerə xərcləmiş olarsız. Ancaq bu işi ibadət niyyətiylə, İlahi rıza üçün etsəniz bu zaman yuduğunuz qablar əsl hədəfə çatmaq üçün bir vasitəyə çevrilər.\nOrtalıq darmadağın bir vaxtda evə gəlirsiniz və o dəqiqə dağınıqlığı aradan qaldırmağa çalışırsınız. Ortalığı toplayıb səliqəyə salırsınız. Qabları yuyub bir-bir düzürsünüz. Kainatdakı nizam da bir qüdrət sayəsindədir.\nBu zaman Allahın "Kuddüs" adını xatırlayırıq. Hüceyrələrimizdən kainata qədər uzanan bir təmizləmə işi var ki bu da Kuddüs olan Zatı işarə edir. Körpənizə qulluq edərkən, əl üzünüzü yuyarkən və s.\ndaim bu adın təcəllisini görə bilərsiniz.\nDeməli "Niyə yaşayırıq?" sualı həyatımız üçün çox önəmlidir. Həyatımızın esası olan bu suala verdiyimiz cavab üzərində ömrümüz qurulur, davam edir və sona çatır. Bu halda elə hədəflərimiz olmalıdır ki, biz ölüncə çürük budaqlara dönməsin, bizi yarı yolda qoymasın. Həyatımız dunya ilə sərhədlənməsin, çünki, bizlər sadəcə dunya həyati ilə əlaqəli deyilik.\nNə qədər ki,gec deyil\ncoxxx maraqli idi cox sag olunnnn\nAxira kimi oxudum maraqli idi tsk=)\n12 mart 2012 16:21\n12 mart 2012 16:08\nBu Serxan kimdise qeseng yazir))


Bakıya üç güne yağan yağışın hecmi açıqlandı - Azadliq Xeber\nBakıya üç güne yağan yağışın hecmi açıqlandı\nBakıya üç günə yağan yağışın həcmi açıqlandı\n12:36 xeber – Üç gün ərzində Bakıya aylıq normanın yarısından çox yağış yağıb. Azadlıq.az xəbər verir ki, anspress-in məlumatına görə, Ekologiya və Təbii Sərvətlər Nazirliyinin Milli Hidrometeorologiya Departamenti ölkə ərazisində qeyri-iş günlərində müşahidə edilən hava ilə bağlı məlumat yayıb.\nƏvvəlcədən xəbər verildiyi kimi noyabrın 07-dən 10-dək ölkə ərazisində hava şəraiti qeyri-sabit keçib, yağış yağıb, Abşeron yarımadasının bəzi yerlərində intensiv, Lənkəran-Astara zonasında güclü olub.\nDüşən yağıntının miqdarı Bakıda və Abşeron yarımadasında 20-30 mm (aylıq normanın 86 faizi), Lənkəran-Astara zonasında 69-122 mm (aylıq normanın 44-72 faizi), Mərkəzi Aran rayonlarında 13-19 mm (aylıq normanın 41-66 faizi), Böyük Qafqazda 10-19 mm (aylıq normanın 38 faizi) təşkil edib.\nHava şəraitinin kəskinləşəcyi ilə bağlı öncədən xəbərdarlıq edilmişdi. Ekologiya və Təbii Sərvətlər Nazirliyinin Milli Hidrometeorologiya Departamentindən AN SPRESS-ə verilən məlumata görə, noyabrın 07-si axşamdan 11-i gündüzədək ölkə ərazisində hava şəraitinin qeyri-sabit keçəcəyi, arabir yağış yağacağı, bəzi yerlərdə intensiv olacağı, dağlıq rayonlarda sulu qara, qara keçəcəyi gözlənilir.\nHavanın temperaturu ötən günlərlə müqayisədə tədricən 4-6 dərəcə aşağı enib.\nİntensiv yağışlarla bağlı Bakıda, eləcə də cənub bölgəsində – Astarada ciddi problemlər yaranıb. Kanalizasiya sisteinin normal fəaliyyət göstyərməməsi üzündən bir çox küçələri su basıb.\nBakı, Ziya Bünyadov prospekti – 09.11.2015


Pia.az - ARDNF-nin aktivləri 2,7 mlrd. dollar artıb\nAzərbaycan Respublikası Dövlət Neft Fondu (ARDNF) 2017-ci il üzrə gəlir və xərclərini açıqlayıb\nFonddan verilən xəbərə görə, ötən il ərzində ARDNF-nin büdcə gəlirləri 12 137,5 mln. manat, büdcə xərcləri isə 11 015,5 mln. manat təşkil edib.\n2018-ci il yanvarın 1-ə Fondun aktivləri 2017-ci ilin əvvəlinə (33 147,0 mln. dollar) nisbətən 8,02% artaraq 35 806,5 mln. dollara bərabər olub. Aktivlərin artımı Fondun büdcə gəlirləri, o cümlədən vəsaitlərin idarə edilməsindən əldə edilən gəlirləri və investisiya portfelinin tərkib valyutalarının məzənnə dəyişkənliyi fərqi hesabına olub. “APA-Economics”


Rekord və iki həsrət – “Neftçi”dən\nAzərbaycan Premyer Liqasında III dövrə başa çatıb.\nApasport.az saytının məlumatına görə, yarışın 8 iştirakçısının hər biri eyni rəqiblər artıq üç dəfə qarşılaşıb.\nDövrənin son turu “Neftçi”nin “Sumqayıt” sindromunun davamı ilə əlamətdar olub. Bakılılar üçüncü dəfə rəqibin qapısına yol tapa bilməyib. Ümumiyyətlə, cari mövsümdə yalnız iki cütdə tərəflərdən biri qola həsrətdir. Hər iki halda uğursuzluq yaşayan “Neftçi”dir.\nBir komandanın qol vurmadığı cütlər\n“Neftçi” – “Zirə” – 0:1, 0:0, 0:1\n“Neftçi” – “Sumqayıt” – 0:2, 0:0, 0:2\nİki komandanın qapısına yol tapmayan “Neftçi” eyni rəqibə ən çox qol vuran komanda ünvanına da sahibdir. Ölkənin ən titullu komandası “Səbail”i 9 dəfə məyus edib. Üç cütdə isə bir komanda 8 qola sevinib. Bunlardan ikisi “Qarabağ”ın hesabındadır. “Zirə” – “Keşlə” cütü isə oyunlarında rekord sayda 13 top vurulması ilə diqqət çəkir.\nRəqiblərdən birinin ən azı 8 qol vurduğu cütlər\n“Neftçi” – “Səbail” – 2:1, 3:1, 4:0\n“Qarabağ” – “Neftçi” – 1:2, 6:0, 1:2\n“Zirə” – “Keşlə” – 3:2, 3:1, 2:2\n“Qarabağ” – “Sumqayıt” – 2:2, 6:1, 0:0\nCari çempionatın 4 cütündə bir komanda rəqibinə üç dəfə qalib gəlib. Bunlardan üçü “Neftçi”nin, biri “Qarabağ”ın aktivindədir. “Abunəçilər” arasında fərqlənən “Sabah”dır. İddiaları ilə nəticələri uyğun gəlməyən bakılılar liderlərin ikisinə də 9 xal verib.\nBir komandanın 9 xal qazandığı cütlər\n“Neftçi” – “Keşlə” – 1:0, 2:1, 3:1\n“Neftçi” – “Sabah” – 1:0, 2:0, 2:1\n“Qarabağ” – “Sabah” – 2:0, 2:1, 2:0


Dövlət Pedaqoji Universitetində Ceyhun Hacıbəylinin 125 illik yubileyi keçirilib - AZƏRTAC – Azərbaycan Dövlət İnformasiya Agentliyi\nDövlət Pedaqoji Universitetində Ceyhun Hacıbəylinin 125 illik yubileyi keçirilib\nDekabrın 16-da Azərbaycan Dövlət Pedaqoji Universitetində (ADPU) Azərbaycan ədəbiyyatının tanınmış nümayəndələrindən biri, yazıçı-publisist, tədqiqatçı, tərcüməçi, naşir, görkəmli ictimai-siyasi xadim Ceyhun Hacıbəylinin 125 illik yubileyinə həsr olunan tədbir keçirilib.\nADPU-dan AZƏRTAC-a bildirilib ki, universitetin rektoru, professor Cəfər Cəfərov Azərbaycan Prezidenti İlham Əliyevin “Ceyhun Hacıbəylinin 125 illik yubileyinin keçirilməsi haqqında” 2015-ci il 19 noyabr tarixli Sərəncamını diqqətə çatdırıb. Rektor xalqımızın vətənpərvər oğlu C.Hacıbəylinin həyat və fəaliyyəti barədə məlumat verib. Bildirilib ki, tanınmış bir nəslin övladı olan C.Hacıbəyli xalqımızın dahi mütəfəkkir oğlu Üzeyir Hacıbəylinin qardaşıdır. Onun uşaqlığı doğma Şuşada keçib, ilk təhsilini oradakı ikillik rus-türk məktəbində alıb, sonra Bakıda orta məktəbi bitirib.\nC.Hacıbəyli 1909-cu ildə Sank-Peterburq Universitetinin hüquq fakültəsinə qəbul olunub. Milyonçu Murtuza Muxtarovun ayırdığı vəsait hesabına Parisdəki məşhur Sorbonna Universitetində təhsilini davam etdirib. Parisdə oxuduğu illərdə burada nəşr olunan mətbuat orqanlarında, eyni zamanda, Bakıda çıxan “Kaspi”, “Baku” qəzetlərində bir-birindən maraqlı məqalələri vasitəsilə Avropa xalqlarını və rusdilli oxucuları Azərbaycan ədəbiyyatı, dili, mətbuatı və incəsənəti ilə tanış edib.\n1918-ci ildə Azərbaycan Xalq Cümhuriyyətinin (AXC) yaranmasından sonra “Azərbaycan” qəzetinin baş redaktoru vəzifəsində çalışan C.Hacıbəyli 1919-cu ilin yanvarında Versal Sülh Konfransına gedən nümayəndə heyətinin tərkibində Parisə yola düşüb. 1920-ci il aprelin 28-də Azərbaycanın XI Ordu tərəfindən işğalından sonra nümayəndə heyətinin bütün üzvləri ilə yanaşı, C.Hacıbəyli də bir daha Vətənə qayıtmayıb.\nC.Hacıbəyli mühacirətdə yaşadığı dövrdə müxtəlif tədqiqat əsərləri də nəşr etdirib. Onun 1930-cu ildə “Azərbaycan mətbuatı tarixi”, 1933-cü ildə "Qarabağ dialekti və folkloru" kitabları fransız dilində işıq üzü görüb. Bu əsərlərin bir nüsxəsi Üzeyir Hacıbəylinin ev-muzeyində saxlanılır.\nTədbirdə ADPU-nun filologiya fakültəsinin dekanı, professor Buludxan Xəlilov, Azərbaycan və dünya ədəbiyyatı kafedrasının müdiri, professor Himalay Qasımov və başqaları C.Hacıbəylini əsl vətəndaş, daim Azərbaycan uğrunda mübarizə aparan, siyasi cəhətdən yetkin bir ziyalı kimi səciyyələndiriblər.\nAZERTAG.AZ :Dövlət Pedaqoji Universitetində Ceyhun Hacıbəylinin 125 illik yubileyi keçirilib


K.Rəykkönen: “Fettelə yol verəndə çox vaxt itirdim” | Formula1 Azərbaycanda\nKimi Rəykkönen bildirib ki, Avropa QP-də Sebastyan Fettelə yer verməsi onun üçün problem olmayıb, amma Rəykkönen Sebastyanı önə buraxanda çox vaxt itirib...\n21 İyun 2016, 15:13\nF-1.az xatırladır ki, Rəykkönen ona verilən 5 saniyəlik cəzanı kompensə etməyə çalışarkən, Fetteli önə buraxmalı olmuşdu və buna görə də Pereslə aradakı fərq azalmışdı.\nKimi Rəykkönen: “Komandanın qərarına qarşı çıxmıram, çünki cəzalı idim və onsuz da məni ötəcəkdi. Sadəcə bunu daha yaxşı edə bilərdik. Necə edə biləcəyimizi bilmirəm, amma hiss etdim ki, çox vaxt itirdim. Həmin dövrə 2.5 saniyə vaxt itirdim və o anda əsas məqsədim Force İndia ilə aramdakı 5 saniyəlik fərqi qorumaq idi. Amma düşünürəm ki, nəticəyə güclü təsir etmədi və səhv qərar deyil. Sadəcə bunu daha az vaxt itirərək edə bilərdik”.\nRəykkönen yarışın 8-ci dövrəsində pitə gələrək, Soft təkərlərə keçmiş və yarışın sonuna qədər bu təkərlərlə davam etmişdi. Finlandiyalı bu vəziyyətə görə şikayətçi deyil: “Planımız bir dəfə pit-stop etmək idi. Harada olduğunuzdan asılı olmayaraq, çox şey edə bilərsiniz. Təkərlər özlərini yaxşı apardılar. Sonda səhv etdiyimizlə bağlı nəsə deyə bilmərəm. Daha sonra pitə gələn sürücülərin təkərləri təzə idi və bu, onlara kömək etdi. Amma təkərlərlə bağlı ciddi problem yox idi. Yarışın sonunda Force İndia ilə mübarizə apara bilərdim, amma nəticə eyni olardı”.\nRəykkönen bildirib ki, Ferrari çox iş görməlidir: “Son yarışların nəticələrinə baxsaq, görərik ki, Kanada yarışında rəqiblərimizə daha yaxın idik. Amma bura fərqli trasdır və şərtlər fərqlidir. Bizim üçün həftəsonu asan keçmədi. Bəzi şeylərlə çoxlu mübarizə apardıq, amma sonda vəziyyəti düzəldə bildik.\nBir şeydən əminəm ki, onlarla hər şərtdə mübarizə aparmaq üçün inkişaf etməliyik. Traslar və şərtlər dəyişir. Onlarla mübarizə aparmaq üçün və boliddə rahat olmaq üçün görüləsi işlər var”.\nForce India, Kimi Raikkonen, Scuderia Ferrari Mission Winnow, Sebastian Vettel\n26, Noyabr - 16:378359\n28, Noyabr - 18:325066\n20, Noyabr - 23:3720899\nS.Markionne: “Komandada peyğəmbərlərə yer yoxdur”\nM.Binotto komandasına güvənmir\nK.Rəykkönen ilk gündən razı qalıb


Magistraturaya qəbulda bütün göstəricilər aşağı düşüb- koordinat.az\nMagistraturaya qəbulda bütün göstəricilər aşağı düşüb\nDövlət İmtahan Mərkəzi (DİM) Magistraturaya qəbul imtahanının I mərhələsinin nəticələri ilə bağlı bəzi statistik göstəriciləri açıqlayıb.\nDİM-dən Koordinat.az-a verilən məlumata görə, bu il imtahanda iştirak etmək üçün qeydiyyatdan keçən bakalavrların sayı 12387 nəfər olub. Ötən ilə isə 13081 bakalavr ali təhsil müəssisələrinə qəbul olmaq üçün ərizə təqdim edib. Ötən il magistraturaya qəbul imtahanının birinci mərhələsində iştirak etmək üçün qeydiyyatdan keçmiş bakalavrlardan 109 nəfər, bu il isə 146 nəfər imtahana gəlməyib.\nXatırladaq ki, iki il bundan öncə isə bu rəqəm dəfələrlə artıq - 1695 nəfər idi.\nOxuma sayı: 990


Təhsil İnstitutunda tədbir\nYanvarın 19-da Azərbaycan Respublikasının Təhsil İnstitutunda (ARTİ) 20 Yanvar faciəsinin 27-ci ildönümünə həsr olunan anım tədbiri keçirilib. Tədbirdə ARTİ-nin direktoru vəzifəsini icra edən Emin Əmrullayev, professor-müəllim heyəti və institutun əməkdaşları iştirak ediblər.\nÖncə tədbir iştirakçıları tərəfindən 20 Yanvar şəhidlərinin xatirəsi bir dəqiqəlik sükutla yad edilib. Sonra 20 Yanvar faciəsindən bəhs edən videoçarx nümayiş etdirilib.\nTəhsil İnstitutunun direktoru vəzifəsini icra edən Emin Əmrullayev çıxış edərək 20 Yanvar tarixinin xalqımızın şərəf və qəhrəmanlıq salnaməsi olduğunu qeyd edib. Bildirilib ki, 20 Yanvar Azərbaycan tarixində təkcə faciə deyil, həm də istiqlal yolumuzun ilk zirvəsi, milli azadlıq istəyinin oyanış günüdür. 27-ci ildönümünü qeyd etdiyimiz 20 Yanvar xalqımız tərəfindən milli matəm və hüzn kimi, eyni zamanda qürur və iftixar hissi ilə xatırlanır.\nTədbirdə institutun şöbə müdiri Piralı Əliyev, elmi işçisi Nurəddin Hüseynov çıxış edərək 20 Yanvar hadisələrinin uzun illər sovet imperiyasının əsarətində yaşayan Azərbaycan xalqının azadlıq səsini ucaltdığı və öz suverenliyi uğrunda cəsarət nümayiş etdirdiyi şərəfli bir tarix olduğunu qeyd ediblər.\nİnstitutun direktor müavini Ənvər Abbasov çıxışında Azərbaycanda misli görünməmiş faciəyə gətirib çıxaran 20 Yanvar hadisələrinin elmi əsərlərə, məqalələrə köçürülməsini tövsiyə edərək, davamlı şəkildə bu işin aparılmasını xüsusi olaraq vurğulayıb.\nTədbirin davamı olaraq yanvarın 20-də Təhsil İnstitutunun rəhbərliyi və əməkdaşları Şəhidlər xiyabanında şəhidlərimizin xatirəsini yad ediblər.


525-ci Qəzet - İki cahana sığmayan şair - Şəhla Aslan yazır\nİki cahana sığmayan şair - Şəhla Aslan yazır\nSəhər saat 05:00-da yuxudan ayılmağa adət eləmişəm. Həyətimizdə durub şəhərin müxtəlif səmtlərindən gələn azan səsi həmişə qəlbimdə həzin, xəfif və anlaşılmaz duyğular oyadır bu vədə.\nCənuba tərəf baxıram - Xəzərə. Hələ qaranlıqdır. Yalnız yaxınlığımızdakı təpələrin şiş ucları seçilir. Səhərin nəmimi, yoxsa dağların zəhmi məni bu gün belə üşütdü? Evə qayıdıram... Namazdan sonra həmişəki dualarımın sırasına biri də əlavə olunur: "İlahi, zehnimə aydınlıq ver!" Yenidən həyətə çıxanda qarşıdakı təpələr artıq seçilirdi. Neçə vaxtdan bəri beynimdə dolaşan Nəsimi haqqındakı düşüncələrim yenidən canlandı. Seyrinə daldığım zirvələr ağlımdakı Nizami, Füzuli, Nəsimi zirvələri ilə assosiasiya olundu...\nBu ilin “Nəsimi ili” elan olunması ürəyimdən xəbər verdi. Qərar Nəsimi haqda düşüncələrimi yazmağa da stimul oldu. İndi bu dahi insan haqqında əli dəstəmazlı halda yazacağam. Bu da bir zərurətdir.\nProfessor Əkrəm Cəfər yazırdı ki, mən Füzulini oxuyanda hey salavat çəkirəm. Ədəbiyyatşünaslığımızın korifeylərindən olan ustadın sözləri klassiklər haqqında yazanlar üçün bir nəsihət olmalıdır. Nəsimiyə hürufi, sufi, kafir və s. kimi adlar yapışdırmışlar. Unudulur ki, o, mütəfəkkir idi, dindar idi, hər şeydən əvvəl müsəlman idi. Həm də Nəsimi fanatik dindar yox, dövrünün ən böyük alimi idi, Qurana təfsir yazmışdı. Ustadı və mürşidi Fəzlullah Nəimi çox qiymətli olan iki kitabında fikirlərinin məğzini vermişdi. Nəimi öldürüləndə tərəfdarlarına vəsiyyət eləmişdi ki, bütün ruhum müridim Nəsimidədir.\nNəsimini edam etdilər. Bizi çaşdıran da elə budur! Çoxları elə düşündü ki, onu müsəlmanlar cəzalandırıbsa, deməli, doğrudan da kafir imiş. Bəs onu cəzalandıranlar kimlər idi? Peyğəmbər nəsihətlərini qulaqardına vuran, İslama qatı zərbə vuran, adı müsəlman olsa da, İslam yolundan sapanlar!\nŞairə dürüst qiymət vermək üçün onun əsərlərini oxuyub nəticə çıxarmaq lazımdır. Oxundumu Nəsiminin şeirləri? Xeyr! Xəlifə göstəriş verdi ki, bütün yazıları yandırılsın. Adda-budda dövrümüzə qədər gəlib çatanları da oxuyanda insan zehnində böyük təbəddülat yaratdığından, Sovet vaxtı "ədəbiyyatşünaslar" yeni üsula əl atdılar, - yazdıqlarını təhrif etməyə başladılar. Şairin ən məşhur q əzəllərindən biri olan "Sığmazam" rədifli qəzəlində "Məndə sığar iki cahan, mən bu cahana sığmazam. Gövhəri-laməkan mənəm, kövni-məkana sığmazam" beytində məna üzdədir. O dövrün hakim ənənəsinə görə bütün böyük mütəfəkkirləri ateist olmağa məhkum idilər. Onu İslam dininə qarşı çıxdığına görə edam etdiklərini demək kommunist alimlərə sərf eləyirdi. Bu "iki cahan" ifadəsi bu ideyanı alt-üst edirdi. Odur ki, bir nəfər fərasətli çıxdı və "iki cahan" ifadəsini "ikən cahan" kimi yazıldığını "kəşf etdi". Vəssalam. Hamı rahatlandı ki, Nəsimi o dünyanın mövcudluğuna inana bilməzdi. Elə ona görə də "Məndə sığar ikən cahan..." demişdi.\nBaşımız nələr çəkməyib?! "Daloy tar!" deyib milli musiqimizi az qala unutdururdular bir ara. Klassikləri oxuya bilməyək deyə, əlifbamızı dəyişdirdilər, dünyaya görk olası alim, sənətkarlardan ağıllı söz öyrənməyək deyə bir-bir tutub repressiya etdilər, "əl-qol açmayaq" deyə geniş ərazilərimizin sərhədlərini qapa-qapa indiki çərçivəyə salıblar... Dahilərimizin yazdıqlarını da beləcə təhrif eləyiblər. Dünyada əksər xalqların heç Nəsimiyə tay ola biləcək filosofları ya yoxdur, ya da bir-iki nəfərdir. Azərbaycanda isə bütün dünyaya dərs vermək iqtidarında ola biləcək dahiləri saysaq, nəfəsimiz tükənər.\nYenə də təkrar edirəm, şairin fikirlərini başa düşməyin ən səhih mənbəyi onun şeirləridir. Həm də ayrıca bir şeirini, beytini, misrasını başqalarından təcrid edərək məna vermək doğru olmazdı. Nəsimi kimi şairlər şeir yazmaq xətrinə qələmə əl atmayıblar. Onlar bəşəriyyəti düşündürən, ağılları çaşdıran, ziddiyyətli məqamları izah etmək üçün, fəlsəfi sualları aydınlaşdırmaq üçün fikirlərini bildirmək istəyiblər. Lap dahi filosoflar isə öz tapıntılarını nəzmlə də deyə biliblər. Çünki fikir nəzmlə deyildikdə beyinlərə daha güclü təsir edir. Onların hər bir əsəri bir, yaxud bir neçə fəlsəfi problemin izahına həsr olunub. Bu gün bizim fəxrlə yad etdiyimiz və gələcək nəsillərin də fəxr edəcəyi həmin mütəfəkkirlər saz çalıb ilahi həqiqətləri musiqi ilə camaata çatdıran haqq aşıqlarının, muğam oxuyub incə mətləbləri muğamın sehri ilə beyinlərə yeridən xanəndələrin varisləridir. Məqsəd həmişə bir şey olmuşdur: ilahi həqiqətləri oxuculara çatdırmaq!\n"Məndə sığar iki cahan..." Allah insanı yaratma səbəbini belə bildirir: "Mən gizli bir xəzinə idim. İstədim ki, məni bilsinlər". İnsan yeganə şüurlu varlıqdır və öz şüuru ilə Allahı başqa canlılardan daha yaxşı dərk edir. "İnsan yer üzünün əşrəfidir" deyimi də bunu sübut edir. Hər iki dünyanın sirlərini öyrənə bilər insan. İnsan bildiyinin sahibidir. Nəsimi kimi dahilər bu sirlərə bizlərdən daha çox vaqif olublar. Bizə məlum olmayan şeyləri də ehtiva edib Nəsimi. İnsan sifətindəki əzaları hərflərə bənzətmək, bu hərflərin kombinasiyasından ayələri oxumaq kiçik hünərdimi? Bəs bu hünərə müyəssər olduğuna görə səbəbkar Allaha şükür etmirdimi Nəsimi?\nSanki yarandığına, yaradanı dərk etməyə cəhd etdiyinə, çox elmlərə vaqif olduğuna, xilqət məqsədinə nail olduğuna görə bir növ fəxr edirdi, şükür edirdi. O biri dünyada mükafatlanacağı, ya da cəzalanacağı, əbədi yaşayacağı dünyanı da imkan daxilində dərk edirdi belə insanlar. Deməli, hər iki dünya təkcə insanın bətnindədir, dünyanın şövqündə duran insan o biri dünyanı da ehtiva edir.\nSon istinadgah Allahdır. Bu dünyada sığmadığını insan bildikcə həqiqi məşuquna yetişməyə can atır. Əgər vüsal çatmağa dünya, maddiyyat mane olursa, onda ondan vaz keçmək lazım gəlir. Bunu ancaq kamil insan dərk edə bilər. Nəsimi qəzəllərinin birində deyir ki, "Dünya duracaq yer deyil, ey can, səfər eylə, Aldanma anın felinə, andan həzər eylə!" Dünya ləzzətlərinin ani, keçici təsirinə aldanmayıb, həqiqi dünyaya səsləyir ruhunu Nəsimi. Bu dünyaya sığmadığını dərk edəndə də, yenə vüsal süzülür misralarından. İnsan məkansız gövhərdir, bir məkanda dayanıb sakin ola bilməz. Hər iki dünyaya sığmayan insan bu dünyaya necə sığa bilər? Xilqət səbəbinin əbədi həyat olduğunu dərk edən şəxs bu müvəqqəti həyatdan necə zövq ala bilər? Hələ toxunmadığım neçə-neçə mətləblərin gizləndiyi beytin təhrifi kommunist ədəbiyyatşünaslar tərəfindən icra olunursa, yenə göz yummaq olar.\nHəmin günlərdə Nəsiminin ateist olduğunu deyənləri də, "Məndə sığar ikən cahan..." dediyinə hökm edənləri də bağışlamaq olar. Bəs indi bizə nə olub? İndi ki, milli-mənəvi dəyərlərimizə sahib çıxırıq, din, vicdan, azadlıq, hər kəsin haqqının özünə qaytarılması imkanı vardır.\nYaşa Ulu babamız! Sən nə iki dünyaya, nə təqdirə, nə tərifə, nə tənqidə sığırsan! Sən insanlığa nümunəsən! Sən qətiyyən mürtəd yox, pakdan paksan! Sən kafir yox, əsl müsəlmansan! Bu yolda canından keçməyə razı oldun, amma dinin, imanın təhrif olunmağına dözmədin!\nYenə namaz vaxtıdır... Hələ də dəstəmazlıyam. Belə müqəddəslər haqqında düşünəndə qəlb paklaşdığı kimi, cismimiz də pak qalırmış. Bu da bir rəmzdir. Nəsiminin yazdıqları rəmz olduğu kimi. Amma rəmzləri də düzgün yozmaq gərəkdir!


Ermənistan: məğlub siyasətin miskin aqibəti - XALQQAZETI.COM\nErməni cəmiyyəti təslim aktının kədərini və məyusluğunu yaşadığı bir zamanda bu ölkənin başabəla siyasətçiləri fürsətdən yararlanaraq taleyinə təslimçilik aktını imzalamaq missiyası düşən baş nazir Nikol Paşinyanı devirmək və hakimiyyətə yiyələnmək üçün mübarizə meydanına atılıblar.\n2018-ci il küçə inqilabından sonra keçirilən seçkilərdə uğur qazana bilməyən çoxsaylı cırtdan partiyaları təmsil edən psevdo-siyasətçilər daha çox vətənpərvər olduqlarını göstərmək üçün revanş şüarı altında birləşiblər və hələ də müharibənin ağır itkilərinə yas tutan xalqı meydana çağırmaqdadırlar. Müharibənin nəticələrini dəyişmək kimi cəlbedici şüarların bolluğuna baxmayaraq, xalq onları dəstəkləmir və onlar meydanda tək qaldıqlarını görürlər.\nTəmsilçilik funksiyasından başqa heç bir real səlahiyyətə malik olmayan prezident Armen Sarkisyan da özü üçün xoşbəxt saatın gəldiyini qət edib baş nazir Nikol Paşinyana qarşı təzyiqlərin artması üçün əlindən gələni etdi. Ermənistanın ən gərgin günlərində prezident bir tərəfdən, heç bir səlahiyyətinin olmaması barədə və guya, “olsaydı təslimçiliyə yol verməyəcəkdi” kimi eyhamlarla dolu mesajlarını xalqa ünvanlayır, digər tərəfdən, demək olar ki, hər gün Paşinyana müxalif mövqedə dayanan ən radikal siyasi qüvvələrlə görüşərək siyasi meydanda özünün hakimiyyətə gedən yolunu açmağa başladı.\nPaşinyanla müxalifət arasında öz məkrli oyununu aparan Sarkisyanın əsl məqsədi tezliklə həm xalqa, həm də hakimiyyətə gəlmək üçün dəridən-qabıqdan çıxan müxalifətə aydın oldu. Beləliklə, “toy generalı”nın əsl generala çevrilmək arzusu daşa dirəndi. Yaranmış pərtliyi ört-basdır etmək üçün məzuniyyət götürüb Londona yola düşən prezident orada “xəstələndi” və siyasi hakimiyyət ehtiraslarını söndürmək üçün düz bir aylıq “meditasiyaya” oturdu.\nSarkisyanın qürubu ilə əsas fiqurlardan birinin artıq sıradan çıxdığına əmin olan Koçaryan kölgədən çıxmağa başlayır. Keçmişi həm Azərbaycanda, həm də Ermənistanda qatı cinayət əməlləri ilə xatırlanan və yeni hakimiyyət tərəfindən dalana sıxılmış Koçaryan öz adı ətrafında “təcrübəli dövlət xadimi” imicinin yaradılması ilə siyasi səhnəyə qayıtmağa cəhd göstərir. Cəhdin uğurlu alınacağı halda Koçaryan özünün 2 əsas problemini həll etməyə çalışır: siyasi hakimiyyətə gələcəyi təqdirdə Ermənistana rəhbərlik etdiyi illərdə törətdiyi cinayətlərə görə məsuliyyətdən yaxa qurtarmaq və bu dəfə özünü yeni ampluada,”erməni xalqının xilaskarı” obrazında cəmiyyətə sırımaq.\nBu yaxınlarda Moskvada olarkən “Sputnik” telekanalına verdiyi müsahibəsində Koçaryan deyirdi: “Biz öz sərhədlərimizin təhlükəsizliyini təmin etmək iqtidarında deyilik. Ordunun bərpası ilə məşğul olmaq üçün siyasi iradə yoxdur. Apatiya səviyyəsi o qədər yüksəkdir ki, sosioloqlar deyirlər ki, bu vəziyyətdə hər hansı sosioloji araşdırma aparmağın mənası yoxdur. İnsanların şokda olması, savaş nəticələrinin olduqca gözlənilməzliyi təkcə hakimiyyətdən yox, ümumiyyətlə, dövlətdən məyusluq, erməni millətinin kifayət qədər dövlət yaradıcı resursunun olub-olmaması haqqında cəmiyyətin şübhələri – bütün bunlar olduqca dərin məyusluqdur, xüsusilə əhalinin intellektual kəsimi üçün.\nDüşünürəm ki, bütün bunlar çox intensiv miqrasiyaya səbəb ola bilər. İnsanlar, sadəcə, çıxıb gedəcəklər. Bu məsələdə biz axı çox mobilik. Bizim böyük diasporamız var və böyük diaspora isə növbəti miqrasiya dalğası üçün real infrastrukturdur. Kimin harada qohumu, sinif yoldaşı, tələbə yoldaşı var, gedib onlara qoşulacaqlar.... Hələlik bizi pandemiya məhdudiyyətləri xilas edir. Bu məhdudiyyətlərin aradan götürülməsi, reyslərin sayının artırılması, avtobusla Gürcüstan vasitəsilə ölkədən çıxmaq və s imkanları yarananda elə bir köç dalğası başlayacaq ki, heç də az görünməyəcək.”\nElə oradaca ”Böyük siyasətə qayıtmışam”-- deyən Koçaryan Qarabağ və onun gələcəyi haqqında bir kəlmə də danışmır. Qisas şüarlarının dəstəklənmədiyini görən hiyləgər Koçaryan müharibədəki məğlubiyyətin səbəbini Paşinyan hökuməti ilə bağlamaqla 30 il öncə özünün ortaya atdığı Qarabağ macərasını da birdəfəlik qapatmağa və unutdurmağa çalışır. O öz missiyasını artıq “Qarabağ məsələsi”nin dirildilməsi ilə yox, guya, xalqın üzləşdiyi problemlərin həlli ilə məşğul olmaqda görür.\nMaskalanmaq cəhdlərinə baxmayaraq erməni cəmiyyətində Koçaryanın faşist ideologiyasına və cinayətkar obrazına qarşı sərt müqavimət davam etməkdədir. Bu müqaviməti həlledici gücə çevirmək üçünsə Paşinyan hökümətinin əlində Koçaryana qarşı lazımi anda açıqlana biləcək kifayət qədər cinayət faktları var. Belə bir şəraitdə Koçaryanın siyasi hakimiyyətə yiyələnərək törətdiyi cinayətlərin izlərini silmək cəhdləri iflasa məhkumdur.\nKoçaryan böhranlı vəziyyətdən istifadə edərək qaranlıq keçmişini sıfırlamaq cəhdində tək deyil. Etnik təmizləmə, Xocalı soyqırımı kimi insanlığa qarşı ağır cinayətlərdə onunla çiyin-çiyinə addımlamış Serj Sarkisyan da, əslində, özünün baiskarı olduğu 10 min erməni hərbçisinin qanı üzərində siyasi reabilitasiya qazanmağa çalışır. Uzun sürən susqunluqdan sonra sükutu pozmağa qərar vermiş Sarkisyan da öz xalqının çıxılmaz vəziyyətindən yararlanaraq növbəti dəfə erməni cəmiyyətini aldatmağa çalışır.\nSarkisyanın riyakarlığı onun müsahibəsində tam çılpaqlığı ilə görünür. Sən demə, 2018-ci ildə Sarqsyan ona görə baş nazir olmaq istəyirmiş ki, “Qarabağ məsələsi kimi çətin bir məsələnin həlli məsuliyyətini öz üzərinə götürsün və bunu gələcək nəsillərə saxlamasın”. Sarkisyanın ağ yalanına görə, guya, imzalanmaq üçün hansısa sənədlər də hazırlanıbmış. Köstəbək Sarkisyanın özü haqqında “fədakar” obrazı yaratmaq cəhdi erməni riyakarlığının ən bariz nümunəsidir və bu cəhd erməni mətbuatı tərəfindən dərhal ifşa olundu.\nBütün müxalif güclərin hazırki hakimiyyətə qarşı yönəlməsinə baxmayaraq, məqsədlərin müxtəlifliyi də nəzərdən qaçmır. Müxalifət revanşizmi ilə saxta birlik nümayiş etdirən Koçaryan və Sarkisyan cütlüyünün revanşizmi, əslində, müharibənin nəticələrinə qarşı deyil, məhz Paşinyan hakimiyyətinə qarşı yönəlib. Onların məqsədi heç də müharibənin nəticələrin aradan qaldırmaq yox, cinayət araşdırmalarına qarşı öz şəxsi təhlüksizliklərini təmin etməkdən ibarətdir.\nPaşinyan hökuməti öz növbəsində tədricən müharibə şokundan ayılmağa başlayır. 10 Noyabr Bəyanatından uzaqlaşan hər gün laxlamış Paşinyan hökumətinin mövqeyini bir qədər möhkəmləndirir. Müharibə mövzusunu qapadaraq yenidən islahatlar haqqında anonslar verən hökümət üzvləri getdikcə “köhnə qvardiya”ya qarşı daha inamlı müqavimət göstərirlər. Beynəlxalq təmaslarda üçtərəfli Bəyanatın müddəalarına sadiqliyini təkrarlamaqdan başqa, çarəsi qalmayan baş nazir daxili siyasətində xalqı islahatlar yolunun doğruluğuna inandırmağa çalışır və hətta regional əməkdaşlığa hazırlıq haqqında mesajlar da verməyə başlayır.\nHələlik vahid blokda çıxış edən Ermənistan müxalifəti isə\n20 fevralda keçirdiyi növbəti mitinqdə də istəyinə nail ola bilmədi. Müxalifət liderlərinin verdikləri açıqlamaların əksinə olaraq, bu, Paşinyan hökümətinə qarşı son və həlledici həmlə ola bilmədi. Ermənistanda siyasi mübarizənin bugünkü mənzərəsi isə onu göstərdi ki, bu mitinq müxalifətin özü üçün də son və həlledici cəhd kimi yozula bilər. Bu cəhdin uğursuz aqibəti erməni revanşistlərini siyasət səhnəsindən uzaqlaşdıracaqmı? Ermənistan cəmiyyəti isə onları uçuruma aparmış şüarların ardınca getmək istəmir.\nSiyasətdə “pat” vəziyyəti\nPaşinyan hakimiyyətini devirmək üçün Ermənistan müxalifətçilərinin 10 noyabr tarixindən etibarən göstərdiyi çoxsaylı cəhdlər uğur gətirmədi. “Vətənin xilası naminə hərəkat”da birləşmiş 17 siyasi partiyanın liderləri Paşinyanı devirmək üçün siyasi mübarizənin bütün üsullarına əl atsalar da 3 ay ərzində xalqın dəstəyini ala bilmədilər. Vəziyyəti düzgün dəyərləndirən baş nazir Paşinyan müxalifətə növbədənkənar seçkilərin keçirilməsini təklif etdi. Seçici dəstəyinə ümidlərini itirmiş müxaliflər isə bu təklifdən imtina edərək dəstəyi ölkədən kənarda axtarmağa başladılar.\nÖz tərəfdarlarının mitinqlərindəkı çıxışlarda və mətbuata verdikləri müsahibələrində erməni müxalifət liderləri “Rusiyaya loyallıq”ları haqqında Kremlə mesajlar göndərməyə başladılar. Kremlin bu eyhamlara reaksiya verməməsini isə belə başa düşmək lazımdır: 44 günlük müharibədən sonra Ermənistan qolları bağlı vəziyyətdə həmişəkindən daha çox Rusiyanın əlindədir. Ona görə də Rusiya üçün indi Ermənistanda kimin hakimiyyətdə olmasının elə də fərqi yoxdur.\nHər yerdən əli üzülən müxalifət, nəhayət, ölkənin yüksək rütbəli hərbçilərini təxribata çəkməyə nail oldular. Paşinyanın özü tərəfindən 8 ay öncə Baş Qərargah rəisi təyin olunmuş və cəmi 4 ay əvvəl general-polkovnik rütbəsi ilə mükafatlandırılmış Onik Qasparyan öz müavininin işdən azad olunması haqqında Paşinyanın əmrinə etiraz olaraq baş nazirə istefa ultimatumu göndərdi. Qasparyanın bu addımı xəyanət əməlinin ermənilərin təbii xisləti olduğunu bir daha təsdiq etdi.\nXalqı Azadlıq meydanına dəvət edib ölkədə “hərbi çevrilişə cəhd” haqqında bəyanat səsləndirən baş nazir nəinki öz əmrini geri götürdü, üstəlik, ultimatum verən Onik Qasparyanın özünü də vəzifəsindən azad etmək haqqında əmr imzaladı. Onik Qasparyan isə öz növbəsində baş naziri istefaya məcbur etmək inadında israrlı olduğunu bildirir. Müxalifət hərəkatının rəhbəri Vazgen Manukyan fasiləsiz mitinqlərə çağırdı və azsaylı müxalifət tərəfdarları gecəni hökumət evinin qarşısında çadırlarda keçirdilər.\nTəxribatdan maksimum yararlanmağa çalışan müxaliflər, xüsusilə də keçmiş cinayətlərinə görə istintaq altında olan və hər an həbs olunmaq təhlükəsi ilə yaşayan “Qarabağ klanı”nın rəhbərləri də dərhal hərəkətə keçdilər. Paşinyandan başqa istənilən adamın hakimiyyətə gəlməsini özlərinin cinayət məsuliyyətindən yaxa qurtarması üçün fürsət kimi dəyərləndirən müharibə caniləri – Robert Koçaryan və Serj Sarkisyan da yaranmış vəziyyətdən yararlanaraq xalqı Paşinyanı devirməyə çağırdılar.\nKeçən günlər ərzində dünyanın bütün siyasi mərkəzləri Ermənistanda baş verən hadisələrə münasibət bildirdilər. BMT Baş Katibliyi, Rusiya, Avropa İttifaqı və ABŞ Ermənistandakı qanuni hakimiyyəti dəstəklədiklərini bəyan edərək müxalifəti hüquqi müstəvidən kənara çıxmamağa çağırdılar.\nGöründüyü kimi, hadisələr hələlik gərginliyin artmasına doğru gedir. Siyasi gedişlərin ardıcıllığını erməni xislətinə xas olan əlamətlər prizmasından dəyərləndirsək, Ermənistanın siyasi həyatında xəyanətkarlıqla hiyləgərliyin üz-üzə gəldiyini görürük. Xain Qasparyanın siyasi gedişi hiyləgər Paşinyanın müqavimətinə rast gələrək “pat” vəziyyəti yaradıb. Hələlik bu vəziyyətdən çıxış yolunu sadələşdirmək prezident Armen Sarkisyanın əlindədir.\nSarkisyan isə real hakimiyyəti öz əlinə keçirmək haqqında düşünür. Bu da erməni xislətinin “bulanıq suda balıq tutmaq sevdası”nın göstəricisidir. Sarkisyanın düşüncələrini düzgün oxumağı bacaran Paşinyan isə daha bir bəyanat verərək bildirdi ki, əgər prezident bu əmri imzalamasa, o özü də hərbi dövlət çevrilişinin iştirakçısı hesab ediləcək. Beləliklə, Paşinyanın gedişləri hələlik inamlı və təsirlidir.\nƏlbəttə, Baş Qərargah rəisinin əmrə tabe olaraq vəzifədən getməsi vəziyyəti sadələşdirə bilər. Lakin bu addım bir tərəfdən, onun qorxaqlığını göstərəcək və ölkənin siyasi səhnəsindən birdəfəlik silinməsinə gətirib çıxaracaq, digər tərəfdən isə bu addımı ilə Qasparyan yenicə tərəfinə keçdiyi müxalifətin son ümidlərini də birdəfəlik dəfn etmiş olacaq. Qasparyan könüllü olaraq vəzifəsindən getməkdən imtina edəcəyi halda isə ölkədə vətəndaş müharibəsi qaçılmaz olacaq.\n2 Mart 2021 00:07 - SİYASƏT


Təbii qazdan istifadə: Elektrik enerjisi, Sənaye, Nəqliyyat vasitələri, Evlər - Neft və qaz\nTəbii qaz istehsalda vacib yanacaq və xammaldır.\nABŞ-da təbii qazdan son istifadə: Elektrik enerjisi istehsalı, sənaye, yaşayış evləri və ticarət binaları 2013-cü təqvim ili ərzində ABŞ-da təbii qaz istehlak edən əsas sektorlar idi. Yalnız 0.14% bir vasitə yanacağı olaraq istifadə edildi. Amerika Birləşmiş Ştatları Enerji Məlumat İdarəsinin məlumatlarından istifadə edərək şəkil.\nTəbii qaz: Yanacaq və xammal\nTəbii qaz inanılmaz dərəcədə çox sayda istifadə olunur. ABŞ-ın əksər ev təsərrüfatlarında bişirmə və istilik yanacağı kimi geniş yayılsa da, təbii qaz bunları öyrənən insanların əksəriyyətini təəccübləndirən bir çox enerji və xammal istifadəsinə malikdir.\nABŞ-da təbii qazın çoxu yanacaq olaraq yandırılır. 2012-ci ildə ölkə daxilində istehlak edilən enerjinin təxminən 30% -i təbii qazdan alınmışdır 1. Elektrik enerjisi, istilik binaları, yanacaq maşınları, istilik suyu, bişirilən yeməklər, elektrik sobaları və hətta işləyən kondisionerlər istehsal etmək üçün istifadə edilmişdir!\nYaşayış və kommersiya müştəriləri tərəfindən təbii qaz istehlakı: Təbii qaza yaşayış və ticari tələb qışda insanlar evlərini və iş yerlərini qızdırmaq üçün qaz yandırdıqda ən yüksəkdir. Az adam yayda evlərini və ya işlərini təbii qaz kondisionerləri ilə sərinlədikləri üçün yay tələbatı daha aşağıdır. Şəkil ABŞ Enerji Məlumat İdarəsi tərəfindən.\n22 Trilyon kub ayağı\n2009-cu il ərzində ABŞ 22,8 trilyon kub fut təbii qaz istehlak etdi. Pensilvaniya ölçüsü və təqribən 18 fut hündürlüyü olan bir otağı doldurmaq üçün bu kifayətdir. Bu qazın böyük hissəsi təxminən bir milyon mil-dən çox təbii qaz boru kəmərləri vasitəsilə təxminən 70 milyon evə və iş yerlərinə çatdırıldı.\nABŞ Evlərində Təbii qazdan istifadə\nABŞ-da evlərin yarıdan çoxu təbii qazla təmin olunur. 2013-cü ildə ABŞ-da istehlak edilən təbii qazın təxminən 21% -i evlərə 1. Bu qaz evlərə boru kəmərləri və ya tanklarla CNG (sıxılmış təbii qaz) şəklində verilir. Evlərdə istehlak olunan təbii qazın çox hissəsi kosmik istilik və suyun istiləşməsi üçün istifadə olunur. Sobalarda, sobalarda, paltar qurutma maşınlarında, işıqlandırma qurğularında və digər cihazlarda da istifadə olunur.\nTəbii qazdan təəccüblü istifadə: Təbii qaz, müxtəlif çeşidli məhsullar istehsal etmək üçün istifadə olunur. Sol yuxarıdakı görüntüdə yayılan gübrə təbii qazdan istehsal olunan ammonyakla edilə bilər; yayıcının plastik hissələri və operator geyimləri çox güman ki, təbii qazın tərkibində və ya fabrikdə yanacaq kimi istehsal edilmişdir. Ən çox kərpic və sement təbii bir istilik mənbəyi kimi istifadə olunur. Bir çox dərman və plastik şüşə tərkib hissəsi kimi təbii qazla hazırlanır. Taxıl və meyvələr istilik mənbəyi kimi təbii qazdan istifadə edərək tez-tez bişirilir və ya qurudulur. Şəkillər\nTicarət binalarında təbii qazdan istifadə\n2013-cü ildə ABŞ-da istehlak edilən təbii qazın təxminən 14% -i ticarət binalarına getdi. Ticarət binalarında təbii qazın istifadəsi yaşayış yerlərində istifadəsinə bənzəyir. Əsasən kosmik istiləşmə, suyun istiləşməsi və bəzən kondisioner üçün istifadə olunur.\nElektrik enerjisi və sənaye sifarişçiləri tərəfindən təbii qaza olan tələbat: ABŞ-da elektrik enerjisi sənayesi tərəfindən təbii qaza tələbat yayda evlər və müəssisələr kondisioner istifadə edərkən zirvəyə çatır. Çox az ev və müəssisədə təbii qaz kondisionerləri olduğundan tələb elektrik enerjisinə keçir. Şəkil ABŞ Enerji Məlumat İdarəsi tərəfindən.\nElektrik enerjisi sənayesi 2013-cü ildə ABŞ-da ən böyük təbii qaz istehlakçısı idi. Təbii qaz istehlakının təxminən 34% -i elektrik enerjisi istehsalında istifadə edilmişdir.\nElektrik enerjisi istehsalında istifadə olunan üç yanacaqdan (kömür, neft, təbii qaz) təbii qaz istehsal olunan enerji vahidinə ən az karbon qazı atır. Yanan yağdan 30% daha az karbon qazı və kömür yandırmaqdan 45% daha az karbon qazı buraxır. Yanan təbii qaz, kömür və neft 3 ilə müqayisədə daha az miqdarda azot oksidi, kükürd dioksidi, hissəciklər və civə buraxır.\nABŞ iqlim dəyişikliyi, karbon qazı tullantıları və havanın keyfiyyəti ilə əlaqədar daha çox narahat olduqda, elektrik enerjisi istehsalı üçün təbii qazdan istifadənin artacağı gözlənilir.\nTəbii qazın qiymət cədvəli: Təbii qaz qiymətləri zamanla dəyişir. Quyu quyusu qiymətləri tələb, tələb və ümumi iqtisadi şərtlərlə müəyyən edilir. İstehlakçılara qiymətlər oxşar amillərlə müəyyən edilir. Şəkil ABŞ Enerji Məlumat İdarəsi tərəfindən.\nTəbii qazdan sənaye istifadəsi\nTəbii qaz bir çox istehsal prosesində istifadə olunur. 2013-cü ildə ABŞ-da təbii qaz istehlakının 31% -i sənaye tərəfindən olmuşdur. Təbii qaz həm xammal, həm də istilik mənbəyi kimi istifadə olunur.\nTəbii qaz gübrə, antifriz, plastik, dərman və parça hazırlamaq üçün istifadə olunan bir maddədir. Həm də ammiak, metanol, butan, etan, propan və sirkə turşusu kimi geniş kimyəvi maddələrin istehsalında istifadə olunur.\nBir çox istehsal prosesi bir məhsulu əritmək, qurutmaq, bişirmək və ya yandırmaq üçün istilik tələb edir. Təbii qaz şüşə, polad, sement, kərpic, keramika, kafel, kağız, qida məhsulları və bir çox digər məhsullar istehsalında istilik mənbəyi kimi istifadə olunur. Təbii qaz bir çox sənaye obyektlərində də yandırma üçün istifadə olunur.\nTəbii qazın qiyməti xəritəsi: Təbii qazın qiyməti ABŞ-da eyni deyil. Bunun əvəzinə qiymət, tələbat, tədarükə yaxınlıq, tənzimləmə mühiti və yerli paylama sistemində axan təbii qazın dəyəri ilə müəyyən edilir. Tarixən şərq sahilləri boyunca insanlar ən yüksək qiymətlərin bir hissəsini ödəmişlər. Marcellus Shale kimi yeni qeyri-ənənəvi qaynaqlar inkişaf etdirildikdə və daha ucuz LNG istehsalçılarından gəldikdə bu dəyişə bilər. ABŞ Enerji İnformasiya İdarəsindən 2008-ci təqvim ili üçün təbii qaz qiymətləri məlumatlarını istifadə edərək şəkil.\nNeft və qaz və boru kəmərləri sənayesinin istifadəsi\nTəbii qaz istehsal edən və nəql edən şirkətlər də istehlakçıdır. Təbii qazın boru kəmərləri ilə nəql edilməsi qazın təzyiq altında qalması və boru kəməri vasitəsilə axması üçün sıxılma stansiyaları tələb edir. Bu sıxılma stansiyalarının bir çoxu təbii qazdan yanacaq olaraq istifadə edir. Bir çox neft emalı zavodu istilik və elektrik enerjisi istehsalı üçün təbii qazdan istifadə edir.\n1 ABŞ-ın enerji mənbəyi ilə elektrik enerjisi hasilatı nədir? Amerika Birləşmiş Ştatları Enerji Məlumat İdarəsi.\n2 Təbii qazın paylanması: Təbii qaz təchizatı birliyi (2013), NaturalGas.org.\n3 Təbii qaz və ətraf mühit: Təbii qaz birliyi (2013), NaturalGas.org.\n4 Təbii qaz vasitələri: Amerika Birləşmiş Ştatları Enerji Departamenti (2010), FuelEconomy.gov.\n5 Alternativ Yanacaq Məlumat Mərkəzi: Amerika Birləşmiş Ştatları Enerji Departamenti.\nTəbii qaz nəqliyyat vasitəsi yanacağı kimi\nTəbii qaz bir vasitə yanacağı olaraq artan istifadə üçün böyük bir potensiala malikdir. Bunun əsas maneələri nəqliyyat vasitələrinin qısa məsafəsi, məhdud yanacaq doldurma imkanları və yavaş yanacaq doldurma vaxtları idi. Bununla birlikdə, son bir neçə ildə yanacaqdoldurma məntəqələrində qiymətlər bir neçə yüz dollara enmişdir və bunlar nəqliyyat vasitələrinin bir gecədə və ya səfərlər arasında yanacaq doldurula biləcəyi yerlərə yerləşdirilə bilər.\nABŞ-dakı bütün yaşayış yerlərinin təxminən yarısı təbii qazla təmin olunduğundan, yolda təbii qaz avtomobillərinin sayının artması potensialı çox yüksəkdir. Bundan əlavə, ölkə daxilindəki şist yataqlarında təbii qazın aşkarlanması qazın mövcudluğunu artırmış və qiyməti aşağı salmışdır.\nTəbii qaz benzin və dizel yanacağı ilə müqayisədə əhəmiyyətli üstünlüklərə malikdir. Təbii qaz vasitələri 60-90% daha az duman istehsal edən çirkləndirici və 30-40% daha az istixana qazı tullantılarını buraxır. Bir benzin və ya dizel nəqliyyat vasitəsi ilə müqayisədə təbii qazla işləyən nəqliyyat vasitəsini idarə etmək bir milə daha az xərc çəkir.\nTəbii Qaz Donanması Tədqiqatları: Amerika Birləşmiş Ştatları hökuməti, təbii qazın donanma vasitəsi yanacağı kimi istifadəsi ilə əlaqəli müəssisələr, yerli hökumətlər və dövlət qurumları ilə bir çox araşdırma apardı. Bu tədqiqatların nəticələri təbii qaza üstünlük verdi. Bu araşdırmaların xülasələrini və bir çox tam hesabatı ABŞ Enerji Departamentinin veb saytından 5 yükləyə bilərsiniz.\nTəbii qazdan istifadə...


Əli Əhmədov: "YAP-ın beynəlxalq təşkilatların tövsiyələrinə münasibəti müsbətdir"\nƏli Əhmədov: "YAP-ın beynəlxalq təşkilatların tövsiyələrinə münasibəti müsbətdir"\nSiyasət 31 Yanvar 2006 14:25 (UTC+04:00)\nYeni Azərbaycan Partiyasının (YAP) beynəlxalq təşkilatların tövsiyələrinə münasibəti müsbətdir. Trend xəbər verir ki, bu barədə YAP sədrinin müavini, partiyanın icraçı katibi, millət vəkili Əli Əhmədov bildirib.\n"YAP olaraq biz özümüzü dünyaya inteqrasiya edən bir qurum sayırıq" - deyən Ə.Əhmədov inteqrasiyanın çox vacib cəhətlərindən birinin də qəbul olunmuş tövsiyələrə riayət etmək və mumkün dərəcədə onları həyata keçirməkdən ibarət olduğunu bildirib.\nAvropa Şurası Parlament Assambleyasının indidən sonra ölkəmizə verdiyi tövsiylərin təhlil ediləcəyini deyən Ə.Əhmədov daha sonra bildirib: "O tövsiyələr ki, Azərbaycanda demokratiyanın inkişafına təkan verəcək, onda onların həyata keçirilməsinə çalışacağıq. Eyni zamanda Azərbaycan hökuməti hansı tövsiyələri ki, həyata keçirməyi mümkün hesab etmir, bununla bağlı əsaslandırılmış şəkildə öz münasibətini bildirəcək".\nÇin Xarici İşlər Nazirliyi Azərbaycan, Rusiya və Ermənistan liderlərinin Soçi görüşü barədə bəyanat verib\nGələn həftə BMT Beynəlxalq məhkəməsi Ermənistana qarşı qərarı açıqlayacaq


Yəməndə baş verən tragerdiya - IUVMPRESS\nTagesspiegel” qəzetinin yayımladığı yazıda bildirilib: “Almaniya ilə dünyanın ən acınacaqlı durumunda olan böhranı arasında 5 min k/m məsafə var. Bu ölkə Almaniyadan o qədər uzaqdır ki, ictimai rəy onun vəziyyətinin ağırlığı barədə təsəvvür belə edə bilmir. 3 ildən çoxdur ki, Yəməndə acımasız daxili döyüş başlayıb hansıki, son günlərdə daha geniş vüsət tapıb.\nSəudiyyə Ərəbistanı bu qarşıdurmaların əsas mərkəzidir. ABŞ və İnilgətərə kimi ölkələr də bu ölkəyə silah təqdim edərək, zorakılıqlara şərik olurlar. Həmçinin, Almaniya da bu barədə tənqid olunasıdır. Çünki ölkəmizin hərbi sistemləri Yəmənə qarşı istifadə olunur.\nBu arada milyonlarla kişi, qadın və uşaq bu qarşıdurmanın qurbanına çevrilir. Bugünədək minlərlə insan bu qanlı qarşıdurmalar və bombardiman nəticəsində həyatını itirib. Xalqın yüksək faizi aclıq içində yaşayır. Hazırda da vəba epidemiyası bu ölkədə yayılıb. Xəstəlik səhiyyənin olmamasından və dərman azlığından idarə olunmaz hala çatıb. Mütəxəssislərin sözlərinə görə ilin sonunadək bu xəstəliyə yoluxanların sayı 600 mindən çox olacaqdır. Bugünədək 2 min nəfər xəsətliyin qurbanına çevrilib. Yəmən tamamilə məhv olma astanasındadır.\n3 ildən çoxdur ki, husilər və Mənsur hadi rejimi bir-biri ilə mübarizə aparır və bugünədək sülh müzakirələri nəticəsiz qalıb. Mübarizə son aylarda daha da şiddətlənib və heç bir tərəf hərbi baxımdan qələbə qazanmağa qadir deyil.”\nYazıçı yazının davamında Yəmən müharibəsinin acı nəticələrinə işarə edərək bildirib: “Yəmən xalqı kasıbçılıq və qorxu içində yaşayır. Qarşıdurmalar bugünədək 10 min nəfərin ölümünə, milyonlarla insanın isə köçkün həyat sürməsinə səbəb olub. Ölkədə heç bir iş və peşədən söz gedə bilməz. Xərclər yüksək həddədir. Xalqın əksəri lazım olan qida məhsullarını əldə etməyə çətinlik çəkir. Dövlət infrastruktorları mövcud deyil. Ölkədə olan səhiyyə və sağlamlıq sistemləri də çökmək üzrədir. Dərman nadir tapıntıya çevrilib və xəstəxanalar viran edilib.\n27 milyonluq xalqın 70%-i ehtiyaclıdır və təxminən 10 milyon şəxs diri qalmaq üçün köməyə ehtiyaclıdır. Yardım sevərlər üçün nadir hallarda xidmət üçün imkan yaradılır. Səna havalimanı tətil olunub və bu ölkədə qalmaq çox təhlükəlidir. Hər yerdə təhlükəsizlik üçün dayanacaqlar qurulub və adam oğruluğu qazanclı peşəyə çevrilib.\nMütəxəssislərin sözlərinə görə, hüquq müdafiəçilərinə diqqət olunmur və xalqın hüquqlarının tapdanması gündəlik hal alıb. Belə bir halda Səud rejiminin rəhbərliyi ilə fəaliyyət göstərən hərbi koalisiya ciddi şəkildə tənqidlərə məruz qalır. Bu koalisiya Yəməni qanunsuz olaraq bombalamaqda ittiham olunur. Bu cür hücumlar müharibə cinayətləri hesab olunur.\nBeynəlxalq “Əfv” təşkilatında olan yəmənli ekspert bildirib: “2015-ci ilin mart ayından bugünədək 80-dan çox qanunsuz hava hücumlarının şahidi olmuşuq. Hətta cari ilin yaz aylarında koalisiya qüvvələrinə məxus olan vertalyot yəmənli miqrantları daşıyan qayığa hücum edib.”\nVəba xəstəliyinin yayılma sürəti olduqca yüksəkdir. Beynəlxalq Qırmızı Xaç Komitəsinin dediyinə görə, 3 ay bu xəstəliyə düçar olan yəmənlilərin sayı 400 min nəfər olub. İlin sonunadək bu sayın 600 min nəfərə qədər çatacağı ehtimal olunur.